5 Kaedah Mudah Tanam Sayur Sesuai Untuk Rumah Di Bandar

Seringkali warga bandar mengeluh macam mana nak bercucuk tanam kalau ruang yang ada pun sempit dan muat-muat untuk keperluan keluarga saja. Sebenarnya ada banyak cara yang sesuai cuma mungkin mindset kita dah terbiasa kalau nak tanam pokok mestilah di atas tanah. Dengan panduan daripada Jabatan Pertanian ini, mereka yang tinggal di flat, apartment, rumah teres lot tengah dan sebagainya boleh amalkan menanam sayur cara ini. Mudah dan dapat memberi manfaat buat keluarga kita.

i.) Konsep Laman Edibel

Laman edibel adalah satu konsep yang menggabungkan penanaman antara tanaman edibel atau tanaman makanan dan tanaman hiasan mengikut nisbah 70:30 iaitu 70% tanaman makanan dan 30% tanaman hiasan. Gabungan ini, selain menjadikan persekitaran kelihatan menarik, ia juga boleh menjadi sumber makanan segar, berkhasiat dan selamat dimakan.  Tanaman edibel yang dipilih dan ditanam seharusnya dapat menampung secukupnya untuk satu hidangan dan tanaman hiasan pula berfungsi sebagai agen biologi kawalan serangga perosak. Kebiasaannya jenis tanaman yang boleh ditanam adalah sayuran jenis daun seperti sawi, pak choi, kangkung, bayam dan jenis sayur buah seperti cili, terung, bendi, peria. Tanaman herba seperti serai, kunyit, kari, pandan dan pokok limau sesuai ditanam kerana ia adalah tanaman yang lasak dengan penyelenggaraan yang mudah.

ii.) Penanaman dalam Bekas/Pasu

Bagi kawasan rumah kediaman yang mempunyai ruang persekitaran yang agak sempit seperti rumah pangsa atau flat, penanaman sayuran dan herba sesuai di tanam di dalam pasu, bekas terpakai atau polibeg. Selain mudah dari segi penyelenggaraan tanaman seperti menggembur media, membaja, merumpai dan menyiram, penanaman dalam pasu juga menghasilkan keseragaman reka bentuk di halaman rumah yang sempit.

Terdapat pelbagai jenis pasu yang berbeza dari segi bentuk dan saiz yang ada dijual di pasaran. Pemilihan jenis tanaman yang sesuai ditanam di dalam pasu adalah bergantung kepada saiz pasu. Jenis tanaman sayur-sayuran yang sesuai ditanam di dalam pasu bersaiz sederhana kecil (±10”x10”) adalah dari jenis akar serabut, semusim, tidak menjalar dan ketinggian pokok di bawah 1 meter.

Kebiasaan sayuran jenis daun yang ditanam di dalam pasu adalah seperti sawi, pak choi, kangkung, bayam, salad, kuchai manakala kailan dan jenis sayur buah seperti cili, terung dan bendi.

Bagi tanaman herba yang sesuai ditanam di dalam pasu adalah seperti kunyit, kari, pandan, lidah buaya, rosemary, kesum, pegaga, stevia dan pokok limau. Walau bagaimanapun, penuaian yang kerap perlu dibuat memandangkan tanaman ini mudah membiak.

iii.) Tanam Dalam Bekas Recyle

Konsep guna semula bahan terbuang/terpakai sesuai dipraktikkan di kediaman dengan menjadikan botol plastik, bekas air minuman, tong drum plastik, tin, bekas kaca, kain dll. sebagai bekas tanaman. Terdapat pelbagai ciptaan boleh dihasilkan dari bahan terbuang/terpakai seperti menara botol, mini aquaponik, bekas siraman dll. Tambahan lagi, dengan sedikit sentuhan kreativiti dalam inovasi ini boleh menjadi pendapatan sampingan kepada penduduk bandar.

Bahan buangan sisa dapur seperti sayur, buah, ikan dan ayam boleh diproses menjadi baja semula jadi dan sebagai bahan untuk kawalan serangga manakala bahan buangan makanan jika ditambahkan dengan tanah bermikrob boleh pula dijadikan baja kompos dan digunakan semula pada tanaman. Selain aktiviti ini dapat menjimatkan kos input pertanian, mengurangkan sisa buangan rumah, menjamin keselamatan dan kesihatan makanan itu sendiri malah dapat menggalakkan penduduk bandar untuk bersosial dan berkreativiti.

iv.) Penanaman Vertikal

Penanaman vertikal dihasilkan di atas permukaan yang menegak dengan cara pokok tumbuh di atas permukaan tersebut yang disokong oleh struktur tertentu dengan mengandungi medium tanaman mencukupi. Konsep ini sesuai untuk diaplikasikan di kawasan terhad dengan mengambil kira faktor seperti ruang, kesuaian tanaman, jenis medium tanaman dan tarikan graviti. Selain itu, penyiraman tanaman diberi secukupnya sahaja.

Jenis tanaman sayur-sayuran yang sesuai ditanam menggunakan konsep ini adalah dari jenis akar serabut, semusim, tidak menjalar, batang lembut dan ketinggian kurang dari 1 kaki. Kebiasaannya adalah sayuran jenis daun seperti sawi, pak choi, kangkung, bayam, salad dan kuchai.

Bagi tanaman herba yang sesuai adalah dari jenis akar serabut, merayap dan renek seperti rosemary, kesum, pegaga dan stevia.

v.) Teknik Tanaman Hidroponik

Selain penanaman terus ke tanah atau penanaman menggunakan pasu, beberapa teknologi dalam pertanian boleh diaplikasikan di kawasan kediaman yang sempit seperti teknologi mini fertigasi, Nutrient Film Technique (NFT) dan piskiponik. Teknologi fertigasi adalah satu kaedah penanaman dimana baja dalam bentuk larutan disalurkan melalui sistem pengairan, manakala NFT adalah teknik hidroponik (tanaman sayur-sayuran tanpa tanah) di mana baja dalam bentuk larutan dialirkan melalui satu kitaran saluran bersambung  dan piskiponik adalah kombinasi aktiviti akuakultur (ternakan ikan dalam kurungan) dan hidroponik. Dengan sedikit pengubahsuaian, semua teknologi ini boleh diaplikasikan di kawasan kediaman yang terhad, sempit dan tiada tanah untuk bertani.

Jenis tanaman sayur-sayuran yang sesuai ditanam menggunakan teknologi NFT dan piskiponik adalah dari jenis akar serabut, semusim, tidak menjalar, batang lembut dan ketinggian kurang dari 1 kaki. Kebiasaannya adalah sayuran jenis daun yang ditanam seperti sawi, pak choi, kangkung, bayam, salad dan kuchai.

Pengunaan racun serangga kimia memang cepat bertindak balas namun bahaya kepada kesihatan. Oleh itu, bagi anda yang berkebun sendiri, sebaiknya elak penggunaan racun serangga kimia. Terdapat banyak resepi racun serangga yang boleh anda lakukan sendiri dengan hanya menggunkan bahan-bahan yang mudah. Antaranya:

1. Racun daun tomato
Racun serangga yang diperbuat daripada daun tomato dipanggil tomatine. Kandungan alkaloid yang terdapat di dalam daun tomato berupaya membunuh serangga seperti Aphids dan tungau.

Bahan-bahan:
2 cawan daun tomato
2 cawan air
2 cawan air (digunakan selepas diperam)

Cara-cara;
1. Racik atau koyakkan kesemua daun tomato dan rendam bersama 2 cawan air semalaman
2. Tapiskan daun tomato dari ekstrak daun
3. Tambah lagi 2 cawan air ke dalam pati rendaman daun tomato tadi
4. Sembur campuran racun daun tomato pada keseluruhan pokok termasuk di bawah daun. Racun daun tomato tidak bahaya kepada serangga yang bermanfaat kepada tanaman seperti kumbang kura-kura

Bahan-bahan:
4 ulas bawang putih
2 sudu teh minyak sayura
500ml air
1 sudu teh sabun pencuci pinggan (elak dari menggunakan sabun yang mempunyai bahan peluntur. Sebaiknya pilih sabun yang bebas kimia)

Cara-cara:
1. Campurkan 4 ulas bawag putih yang telah diracik atau tumbuk halus bersama 2 sudu teh minyak sayur
2. Biarkan semalaman
3. tapis atau asingkan bawang putih dari minyak
4. Campur minyak tersebut kedalam kira-kira 500 ml air diikuti 1 sudu teh sabun mencuci pinggan. Simpan campuran minyak bawang putih didalam botol dan semburkan apabila perlu.

Nota: Semburan ini boleh memudaratkan serangga yang bermanfaat untuk tumbuhan. Seeloknya, pastikan tiada serangga bermanfaat semasa menyembur dan sembur kepada serangga perosak sahaja.

3. Semburan cili (Hot papper spray)
Cili mengandungi capsaicin yang menyebabkan kepedasan yang boleh mencederakan serangga seperti semut. Ia berkesan untuk mencegah dan memusnahkan mites dan whiteflies

Bahan-bahan:
2 sudu besar sos cili (cari yang jenis pedas. lagi pedas lagi bagus)
4 sudu besar sos tabasco
1 sudu teh sabun pencuci pinggan

Cara-cara:
1. Campur 2 sudu besar (tablespoon) sos cili (lagi pedas lagi bagus)/4 sudu besar sos Tabasco beserta 1 sudu teh (teaspoon) sabun mencuci pinggan bio-degradasi (elakkan dari menggunakan sabun yang mengandungi bahan peluntur) kedalam 1 liter air.
2. Biarkan semalaman.
3. Sembur apabila perlu.

4. Semburan sabun
Kandungan sabun berupaya mencedera dan merosakkan kulit serangga. Secara tidak langsung ia memberi ancaman kepada sernagga terutamanya yang jenis kecil seperti Aphids, scale, tungau, thrips , whiteflies, kumbang dan sebarang jenis serangga berkulit lembut

Bahan-bahan:
1 sudu besar sabun pencuci pinggan jenis serbuk
3.8 liter air tanpa klorin

Cara-cara: Campurkan kedua-dua bahan sehingga rata dan semburkan pada tanaman yang diserang perosak

Nota: Elakkan dari menyembur semburan sabun pada waktu tengahari/cuaca panas. Seeloknya sembur pada waktu awal pagi atau lewat petang.

5. Semburan baking soda
Soda penaik (natrium bikarbonat) telah terbukti mengurangkan serangan kulat powdery mildew pada tumbuhan dengan merencat spora kulat, lalu menghalangnya dari bercambah

Bahan-bahan:
1 sudu besar baking soda
1 sudu besar minyak masak sayuran
1 sudu besar cecair pencuci pinggan
3.8 liter air

Cara-cara:
1. Campurkan semua bahan sehingga sebati
2. Gunakan terus bancuhan sebagai semburan pada tanaman yang menunjukkan serangan kulat
Nota: semburan soda penaik yang pekat boleh menyebabkan kelecuran pada daun i.e kelihatan tompok hitam pada daun seperti kesan terbakar. Tambah air sekiranya semburan soda penaik anda menjadi pekat.

Berkebun tepi rumah tak perlu ada tempat yang luas 2m x 0,5m dah boleh tanam banyak jenis sayuran, nak masak tinggal petik saja

Potong botol mineral kepada 2 bahagia dan tebuk lubang pada bahgian penutup dan leher botol (macam dalam gambar) menggunakan paku panas atau besi yang telah dipanaskan

Lubang pada penutup sebagai penyerap kelembapan atau air untuk melembapkan medium tanaman, manakala pada leher botol berfungsi sebagai sirkulasi oksigen untuk mengihindari akar dari cepat membusuk disamping menyingkirkan air yang berlebihan

Medium tanaman, guna tanah kpmpos dan baja NPK.

Boleh buka penutup botol kalau akar dah banyak

Pembajaan boleh dilakukan selepas tanaman mencecah usia 2 minggu. Sukatan 1 sendok makan baja larutkan dengan air 1,5 liter siram secukupnya seminggu sekali. Untuk tanaman yang akarnya telah melepasi botol atau dah mencecah permukaan air, baja boleh dilarutkan di dalam air dengan nisbah 1/4 sudu makan baja bagi setiap botol

Untuk tuai kangkung, hanya perlu potong bahgian atas sahaja, tinggalkan cabang atau daun paling bawah. Dalam tempoh 2 minggu dah boleh tuai baru

Untuk tuai 3T sayur sawi, salat, bak choi, bayam dan sebagainya, hanya perlu peting daun matang dan tinggalkan daun muda. Dalam tempoh seminggu dah boleh tuai lagi.

Limau purut atau nama saintifiknya Citrus hystrix merupakan tanaman saka yang berasal dari Asia Tenggara. Hari ini limau purut banyak ditanam di Malaysia, Thailand dan Indonesia. Ia dikenali dengan pelbagai nama seperti Keiffer lime (Kafir lime) di Barat, Bai makrut di Thailand dan di Indonesia dipanggil Jerut purut kerana rasanya masam dan sedikit pahit.

Limau purut ditanam secara meluas di seluruh dunia sebagai penyeri laman untuk diambil buahnya. Ia sesuai ditanam dalam bekas tanaman dan juga dalam pasu-pasu besar yang diletakkan di patio atau pun teres.

Limau purut kelihatan sama dengan limau nipis, cuma buahnya bulat, kulitnya lebih mengerutu, berkedut tebal dan isinya tidak berair, masam dan pahit. Kadar tumbesarannya agak perlahan jika dibandingkan dengan limau lain. Ia boleh tumbuh sehingga 30 meter tinggi. Daunnya akan membiak dan berwarna hijau gelap. Struktur daunnya yang bersayap seolah-olah memberi gambarandua helai daun yang dicantumkan dari hujung ke hujung dan kelihatan seperti nombor lapan. Daunnya mengandungi sejenis minyak yang berbau wangi yang kuat, berunsur kimia dengan bahan sabininie sebanyak 14% dan bahan liminene sebanyak 15%.

Cara Penanaman

Penjagaan

SELAMAT MENCUBA!


8 Benda Yang Kita Tidak Pernah Tahu Ia WAJIB Dibersihkan. No. 1 Paling Tak Sangka

Ada beberapa tempat ni memang kita selalu terlepas pandang bila waktu mencuci. Impiana kongsikan ‘spot’ yang biasanya kita tak ambil remeh.

1) Bakul Baju
Kita selalu lupa peranan bakul baju ni sebenarnya mengangkut baju-baju kita yang bersih tapi bila bakul kotor, bagaimana keadaan baju kita sebenarnya? Cukup sekadar sentiasa mengelap bakul ini dengan span basah dan biarkan ia kering.

2) Mentol Lampu
Semasa kita sibuk mencuci ‘frame‘ lampu, sebenarnya kita lupa mentol dalam lampu tersebut. Sebenarnya mentol lampu ini lagi banyak mengumpulkan kotoran dan habuk-habuk luar.

3) Bekas pisau
Bakteria dan kotoran boleh memasuki lubang-lubang tempat penyimpanan pisau yang sering kita gunakan.Oleh itu, nak selamat kita wajib bersihkannya at least sebulan sekali dengan merendam bekas pisau di dalam air panas.

4) Tilam
Apabila anda menukar cadar, jangan lupa untuk membersihkan sekali tilam. Hanya dengan menaburkan BAKING SODA untuk 15 minit dan kemudian vacuumnya semula, bau dan beberapa kotoran akan hilang.

5) Sofa
Banyak bakteria dan kotoran yang berkumpul pada sofa yang kita tak pernah tahu. Jadi apa yang kita perlu buat, ialah dengan menabur baking soda seperti di atas dengan membersihkannya semula selepas 20 minit .

6) Remote control, Keyboard Komputer, Handphone dan barang elektronik yang sering dipegang
Paling penting sebelum mencuci, buka dan keluarkan bateri dari barangan ini terlebih dahulu. Cuci dan bersihkannya dengan menggunakan cotton pad atau cotton bud yang di basahkan dengan cuci di celah-celah barang tersebut.

7) Stering Kereta
Spray dan cucikan sahaja dengan menggunakan tuala basah. Ini dapat mengurangkan bakteria dari hinggap di steering yang selalu kita sentuh.

8) Tombol Pintu
Basahkan tuala dengan cuka dan gosokkan pada setiap tombol pintu di rumah. Cuka berperanan menanggalkan kesan degil kotoran pada besi.

Nak halau lipan dan haiwan kotor sewaktu dengannya bukanlah satu hal yang mudah. Tetapi jika tidak dibendung, mereka akan bermaharajalela di rumah kita pula. Jadi nak tak nak, kenalah rajinkan diri cari petua dan penawar buat menghapus serangga durjana ini.

Apa Yang Anda Perlu Tahu?

Cara Menghalau & Membasmi

#1 GARAM
Garam amat berkesan dan efektif untuk menghalau haiwan melata seperti ular dan lipan dari rumah. Anda hanya perlu taburkan garam di kawasan-kawasan yang berpotensi menjadi tempat persembunyian serangga ini.

#2 DAUN PANDAN
Selain berfungsi untuk mengharumkan bau nasi yang dimasak, daun pandan juga boleh digunakan untuk megusir lipan. Caranya, hiris daun pandan halus-halus supaya baunya lebih kuat dan letakkan hirisan tadi didalam mangkuk. Kemudian letakkan di setiap sudut rumah kerana bau pandan yang kuat akan membuatkannya tidak selesa lalu keluar dari rumah.

#3 KAPUR BARUS
Kapur barus amat sesuai diletakkan di kawasan lembab yang merupakan tempat kegemaran lipan.

Itulah bahan-bahan mudah yang anda boleh dapati di rumah berkesan menghalau serangga ini. Selamat mencuba!

Mencari bingkai gambar yang sempurna sering menjadi punca ramai diantara kita give up dari mendeko galeri gambar di dinding. Cadangan kami? Pilih sesuatu yang simple dan biarkan gambar anda berbicara.

Selepas memilih bingkai yang bersesuaian, kita beralih ke bahagian yang sukar : menggantungkannya. Dengar macam mudah – hanya ketuk paku ke dalam dinding, bukan? Hakikatnya, prep dan perancangan adalah kunci utama untuk galeri dinding yang menarik dan kemas. Tanpa perancangan rapi, bingkai di dinding akan nampak caca marba serta out of place.

Di bawah IMPIANA kongsikan enam cara susun atur bingkai gambar untuk panduan kita semua. Jangan lupa kongsi  dengan rakan-rakan penggemar deko yang lain!

SPIRAL

Mulakan dengan satu bingkai di tengah kemudian dari situ, susun bingkai yang lain mengelilingi bingkai pertama tadi.

CENTERED

Ini susun atur yang ringkas memerlukan usaha yang minima. Anda hanya perlu letakkan satu atau dua bingkai di bahagian tengah dan selaraskan bingkai di sisi kiri dan kanan dengan satu sama lain.

OUTER ALIGN

Anda hanya perlu pastikan kesemua bingkai gambar pada bahagian luar selari dan tidak terkeluar dari ‘barisan’.

REFLECTION

Tidak perlu risaukan saiz bingkai jika anda mahu cuba susunan refleksi ini. Hanya perlu pastikan bingkai gambar yang digantung itu terbentuk seakan objek dan bayang-bayangnya.

STAIRCASE

Sedikit kelainan dengan susunan ini kerana anda perlu susun mengikut arah menaik tangga. Pasti lebih menarik!

NINE-SQUARE

Jangan pandang rendah pada susunan simple ini. Walaupun nampak mudah, susunan inilah yang dapat memberi impak lebih besar pada sesuatu ruang.

Kredit gambar dari Pinterest


Resepi Racun Rumpai Dari Daun Mangga Harumanis

Sebelum ini, impiana ada kongsikan resepi herbisida untuk memusnahkan lalang yang diperbuat daripada nanas. Baru-baru ini, sahabat dari majalah Trubus berkongsi resepi herbisida menggunakan bahan-bahan semula jadi yang terdapat di sekeliling anda iaitu daun mangga harumanis

Cara-cara:
1. Kumpulkan daun mangga harumanis dan keringkan
2. Tumbuk daun yang telah kering sepenuhnya sehingga halus
3. Rendam 200gm serbuk daun harumanis ke dalam 1 liter air dan rendam selama 24 jam di dalam suhu bilik
4. Gaul atau kacau rata sekali sekala air rendaman daun harumanis
5. Setelah 24 jam, saring larutan dan jadikan ia sebagai semburan pada rumpai yang hendak dimusnahkan

Tip: lakukan beberapa kali semburan sehingga rumapai musnah sepenuhnya

Ramai Sahabat laman yang mengeluh Hydrangea atau bunga Siti Zabedah dah bertahun di tanam namun tidak berbunga. Kebanyakkannya mabuk daun walaupun telah di beri pelbagai baja sama ada organik mahupun kimia. Ada juga yang sanggup menghabiskan duit membeli baja khas untuk hydrangea yang diimport dari luar negara. Maka, keputusanya adalah di buang atau musnahkn sahaja pokok bunga tersebut.

Sebenarnya, bukan sekadar pembajaan perlu di lakukan. Ada beberapa perkara lain yang perlu anda perhatikan. Antaranya:

2. Haydrangea lebih mudah dan cepat berbunga jika di tanam terus di atas tanah. Ini keran sifat akarnya yang berserabut mudah tercekik menyebabkan ia sukar untuk menyerap nutrien dan mengeluarkan bunga.

3. Pastikan lokasi yang ditanam tidak terdedah dari terik matahari. Jika terdapat kesan daun yang melecur, ia menunjukkan lokasi hydrangea yang ditanam hydrangea tidak sesuai.

4. Namun, Hydrangea memerlukan matahari pagi untuk pertumbuhan dan penghasilan bunga. Oleh itu, cari lokasi yang menghadap matahari pagi namun terlindung dari terik petang

5. Lakukan pembajaan secara berkala sekurang-kurangnya 1 kali setiap 2 minggu. Tak kira jenis apa pun baja yang anda gunakan, setiap kali selepas membaja anda Wajib lakukan siraman segera. Jika tidak, baja tadi akan menyebabkan pokok panas dan boleh mengakibatkan mati

6.  Lakukan cantasan secara kerap. Ia bukan sekadar berupaya mengawal tumbesaran pokok malah dapat menggalakkan penghasilan cambah tunas baru. Ini secara tidak langsung dapat menggalakkan penghasilan bunga yang lebih banyak

7. Apabila selesai berbunga atau bunga mula layu, dahan yang berbunga perlu dicantas untuk menggalakkan pertumbuhan gugusan putik bunga yang baru

Bila sebut kerja-kerja mencuci dan membersih, pasti yang kita akan bayang barang yang perlu disediakan adalah sabun, air dan kain. Betul tak? namun, ada beberapa perkakas, peralatan atau barang ni kurang sesuai jika dicuci dengan air. Antaraanya ialah:

Walaupun permukaan kayu dilengkapi lapisan perlindunga, ia tetap akan menyebabkan lepisan tersebut mudah rosak jika air yang digunakan untuk mencuci tidak dilap kering sepenuhnya. Sebaiknya, hanya gunakan microfiber yang kering untuk memebrsihkan eprmukaan perabot kayu

Tidak kira perabot, kasut, beg mahupun pakaian, kemasan kulit tidak sesuai di cuci menggunakan air. Ia akan menyebabkan permukaan perlindungan kulit mudah tercabut dan lama kelamaan, ia mudah merekah. Sebaiknya, gunakan pencuci khas untuk kulit

Perkakas tembaga dan perak memang kelihatan tahan terhadap cecair. Namun, jika anda menggunakan air untuk mencuci atau membersihkan kotoran yang terdapat pada tembaga dan perak, langkah ini hanya akan memburuk kan lagi keadaan

Sama seperti lantai kayu, permukaan yang telah dilapisi sistem laminate lebih-lebih lagi yang menggunakan vinyal, paling tidak sesuai dibersihkan menggunakan air. Ia bukan sahaja merosakkan permukaan perlindung, malah boleh menyebabkan warnaya berubah. Lebih parah jika terdapat air yang terperangkap di antara celah laminate. Sebaiknya gunakan mop microfiber atau dry sheet sahaja

Siapa yang suka makan lobak putih ni? Tahukan khasiat lobak putih ni banyak sangat. Apabila bercakap pasal lobak, pasti terbayangkan lobak merah, betul tak? Namun hakikatnya, lobak putih juga tidak kurang hebatnya.

Tanam lobak putih ni memang syok sebab tanaman ini jenis nampak batang lobak keluar dari tanah bila dah matang. Paling best masa nak tuai, cabut dan pegang lobak tarik keluar dari tanah. Syok yaamat.

CK nak ajar macam mana nak tanam lobak putih, cara CK simple tapi hasilnya mantap.

1. Sediakan tong air
Cari tong air 200L belah 2, kalau tengok tong biru ni CK tak lubangkan. Sebab nak baja dan air 100% lobak ini ambil. Tapi jangan letak di tempat terbuka atau panas mesti letak bawah bumbung/ green house atau awning rumah.

ADVERTISEMENT

2. Buat campuran tanah
Bagi pokok jenis umbisi jangan guna tanah yang keras. Susah untuk lobak membesar. Boleh buat campuran macam ini; 2 baldi tanah sawit, 2 baldi tanah merah, 2 baldi sabut, 1 baldi sekam bakar, 1 baldi sekam mentah dan 500g baja wangi serbuk. Gaul semua campuran ini kemudian siram Soil treatment atau apa-apa Effective Microb (EM) untuk tanah.

3. Semai biji benih
Semai dulu biji benih lobak putih (boleh beli online) tapi jangan semai banyak. Sepokok satu lubang dalam tray semaian. Biji lobak putih jenis besar macam biji kangkung jadi cepat tumbuh. Kalau semai banyak macam CK, jenuh nak tanam. Kemudian pilih pokok yang betul-betul sihat untuk pindahkan.

4. Jarakkan sejengkal
Buat jarak sejengkal atau lebih setiap pokok, dan antara pokok. Sebabnya daun lobak putih tumbuh macam pokok sawi, lagi luas ruang lagi besar lobak kita akan dapat.

5. Siraman
Siraman kena ngam-ngam saja sebab CK tak lubangkan tong air sebelah bawah, jadi kalau air lebih nanti berenanglah lobak-lobak tu. Air siram basah saja, gunakan jari telunjuk cucuk dalam tanah. Kalau lembap tak perlu siram lagi.

6. Pembajaan
Cara pembajaan pula CK akan tabur baja wangi serbuk seminggu sekali dan siram dengan baja air LOF atau Single AB secara kerap tapi sikit-sikit. Lagi banyak kita buat pembajaan secara konsisten lagi besar lobak dan cepat hasil kita dapat. Disebabkan tempat tanam tiada lubang semua baja pokok dapat dengan banyak. Kesannya cepat pokok tumbuh membesar.

7. Kawalan serangga
Jangan lupa buat kawalan serangga seminggu sekali, secara semburan pada daun dan tanah. CK guna produk organik saja untuk buat kawalan ini.

8. Top up tanah
Bila nampak lobak putih mula keluar dari permukaan tanah, top up tanah. Tambah lagi banyak, lagi besar lobak akan dapat.

Insya Allah kalau buat yang CK ajar dalam 45-60 hari dah boleh tuai lobak putih. Bagus tanam atas bagi tinggi sikit macam buat rak, nanti nampak lobak putih ini menonjol atas tanah.

Semoga bermanfaat.


Tambah Garam Halus Dalam Sabun Pencuci Pinggan, Lebih Jimat Dan Hasilkan Buih Banyak

Beberapa hari yang lalu, Impiana ada kongsi resepi untuk hasilkan 5 liter pencuci pinggan dari 1 liter sabun. Nampaknya, ada yang dah cuba dan hasilnya sangat berbaloi. Terbaru, Rufina Abdul Raof turut berkongsi hasil resepi yang pernah dikongsikan.

Orang dok viral. Maka akak pun cuba le buat. Beli sebotol sunlight. Ada 2 botol kosong utk 2 tmpt cuci pinggan.

1. Tuang 1/4 sunlight dalam botol kosong.
2. Bancuh 3sudu besar garam halus dengan air panas. Kacau sehingga larut.
3. Selepas larut air garam tadi tambah air biasa dan Tuang air garam tu dlm botol tadi hingga 3/4 botol.
4. Kocak kocak.. Siap.

Serius syok basuh pinggan. Letak sikit aje. Buihnya banyak. Pinggan pun bersinar. Jimat kome.. Selalu 1 botol sunlight original hanya berthan satu minggu shaja. Cuba la!

Bagi anda yang menyewa atau baru pindah masuk ke rumah baharu, item seperti perabot dan perkakas lain merupakan kelengkapan yang harus ada. Tetapi bergantung pada bajet dan keperluan masing-masing, tidak semuanya wajib beli baru. Anda boleh gunapakai semula perabot yang lama, ataupun DIY sendiri mana yang boleh. Lebih jimat dan bijak.

Hanya dengan menggunakan paip pvc, sebuah rak tv yang moden dan ringkas telah terbina.

Mari ikuti perkongsiannya.

RAK TV DARI PAIP PVC
Nak beli yg elok duit tak ramai…
Ini projek asal bole letak tv je…

BAHAN YANG DIPERLUKAN :

– pvc class 7
– join 3way & 4way
– aerosol spray flat black
– rubber wood

LANGKAH-LANGKAHNYA :

1.Rancang terlebih dahulu bentuk dan saiz rak tv yang ingin dibina sebelum menyediakan bahan keperluan.

2. Pasang dan sambungkan paip pvc dengan menggunakan joint

3. Screw rapat sekali dengan papan dan paip. Guna L bracket dan skru setiap 1′

– Pastikan pillar cukup untuk tampung berat yang kita nak. Kalau tv 50′ kena rapat pillar letak simen sekali dalam paip.

4. Cat hitam terus nampak lawa macam besi. Cat tu 1 tin cukup, cuma saya nak nampak tebal pakai 2 tin.

– Papan macam ni memang boleh beli ikut meter. Kayu saya beli dekat kedai jual kayu pallet, Ni saya tukar ramai rubber wood, nak lagi kemas pakai pinewood tapi modal keras.

5. HASILNYA

KOS YANG TERLIBAT :

1.Paip class 7 x3 batang – RM19

2. Cat – RM20

3. joint – RM20

4. Kayu saya beli sekeping 3’x6′ RM130 tapi yang diguna cuma 1/10 sahaja tak banyak, kos yang guna ni sekitar RM30

Idea yang cukup kreatif dan bernas ini sesuai sangat untuk anda yang mahu jimat dan sukakan cabaran ketika menghias rumah. Selamat Mencuba!

Ruang kelas tersebut telah diubahsuai dengan inisiatif Cikgu Nordin Ismail sendiri. Keadaan bilik darjah terbiar itu yang pada awalnya tampak suram dan tidak terurus dengan serta merta bertukar menjadi ceria, menarik dan responsif terhadap keperluan pelajar dan guru.

Dengan persekitaran baru ini, barulah murid-murid lebih bersemangat dan berasa selesa untuk meneruskan sesi pembelajaran di dalam bilik darjah.

Terdapat sudut untuk murid-murid mengadakan perbincangan atau mengulangkaji dengan lebih santai bersama rakan sekelas.

Spotlight juga dipasang untuk menonjolkan lagi papan kenyataan di belakang kelas.

Meja guru tersusun rapi dan tampak kemas dengan kabinet fail yang diletakkan pada bahagian belakang.

Rose atau mawar antara tanaman berbunga yang diminati ramai. Tanaman ini bukanlah dari jenis yang memerlukan penjagaan yang rapi walaupun ia banyak tumbuh di negara-negara beriklim sejuk. Diluar negara terutamanya Eropah. pokok rose diolah menjadi topiari memberi bentuk unik kepada tanaman berbunga ini. Yang lebih menarik, kaedah penghasilan rose topiari ini dapat menjamin hasil bunga yang lebih lebat. Berikut teknik cantuman mata tunas untuk menghasilkan topiari rose

What Every Girls Dream…


Atasi Migrain Dengan Cara Hias Ruang Dalam Rumah Yang Betul

Dalam kita kerja seharian dan melayan kerenah anak-anak, pasti 1,2 di antara kita yang stress atau migrain dibuatnya . Tekanan kerja dan persekitaran…

Tip Dekorasi Kurangkan Stress

Bulan ini isu telur ayam tercemar dengan Salmonella menyebabkan pengguna takut dan khuatir untuk makan telur. Sebenarnya, telur adalah bahan makana yang paling udah tercemar tidak kira ketika masih mentah mahupun telah dimasak. Sebab itu, telur WAJIB dicuci bersih sebelum digunakan atau masak. Namun, tanda-tanda telur tersebut telah tercemar atau rosak mudah untuk dikenalpasti. Tak perlu tunggu tiba tarikh luput. Jika telur anda memaparkan ciri-ciri fizikal tersebut, sila buang atau JANGAN MAKAN!

1. Terdapat lapisan debu. Ini menunjukkan telur anda telah dijangkiti kulat

2. Berbau busuk dan hanyir

3. Warna putih telur berubah

4. Permukaan kulit telur berlendir. Ini menunjukkan stok telur anda tercemar dengan bakteria

5. Terdapat rekahan atau retak pada permukaan kulit telur yang masih mentah. WAJIB buang ye telur yang mempunyai fizikal begini. Dikhuatiri isi telur telah dijangkiti bakteria

6. Telur terapung terlalu lama di permukaan air adalah petanda kualiti nya telah merosot. Telur yang berkualiti kebiasaanya berada di dasar air

7. Sudah pastinya telur yang telah tamat tempoh tidak sesuai untuk dimakan. Namun, masih je yang ramai tak indahkan masalah ni.

Segala keperluan lengkap disediakan untuk si cilik yang sedang aktif dan mula belajar menapak. Adakah itu sudah memadai? menurut kajian dari University of Alabama at Birmingham (UAB) terhadap isi rumah yang mempunyai kanak-kanak berusia 12 tahun hingga 36 bulan, 90% ibu bapa mereka gagal mengesan potensi bahaya kepada keselamatan anak-anak mereka. Ada juga yang terlalu yakin mengenai keselamatan dan perlindungan yang telah disediakan.

Berikut 5 perkara yang sering di abaikan dan ibu bapa tak tahu ia berpotensi memberi ancaman keselamatan kepada anak mereka:

1. LEKATKAN PENAL TV PADA DINDING
Ini antara kes yang banyak berlaku dan kerap. Ada antara kes yang menyebabkan kematian. Bila si cilik anda sudah mula memanjat dan lasak, ini lah waktu yang paling mengancam keselamatan mereka.

2. ELAK PENYAMBUNG ELEKTRIK DARI TERDEDAH
Anak anda dengan mudahnya akan mencabutkan plug atau kord dari penyambung. Hal ini mengundang bahaya kepada si cilik untuk terkena renjatan elektrik. Sebaiknya sorok atau jika tiada pilihan, sediakan kotak simpanan untuk mengelak ia dari mudah dicapai

3. ELAK PERMAINAN BERSAIZ KECIL BERSEPAH
Tidak kira bentuk bulat, silinde atau lonjong, jika barang mainan atau sebarang barang yang bersaiz kurang dari 1 inci, pastikan ia tidak bersepah dan tidak mudah dicapai. Kes tertelan barang bersaiz kurang dari satu inci ini pun antara kes panas dan kerap berlaku. Barang atau permainan kurang dari saiz 1 inci jika tertelan, ia boleh menyebabkan saluran tekak tersumbat

4. JANGAN BIARKAN REMOTE CONTROL HILANG PENUTUP BATERI
Bila bahagaian penutup hilang, ia mengundang risiko bateriny tercabut dan bersepah. Kanak-kanak cenderung untuk menelan butiran bateri tersebut dan hal ini sangat bahaya. Kandungan bahan aktif di dalam bateri tersebut boleh merosak atau melecurkan sistem usu si cilik anda. Bateri yang berbentuk bulat leper seperti bataeri jam tangan lebih berbahaya. Jika berlaku, segera ke hospital untuk mendapatkan rawatan

5. BUCU MEJA ATAU PERABOT YANG TAJAM
Bahagian bucu perabot terutamanya dari jenis kaca adalah musuh utama si cilik tanpa kita sedari. Hal ini sangat bahaya terutamanya bagi yang sedang dan baru belajar berjalan. Ia mengundang kemalangan yang tidak diingini apabila kepala terhantuk pada bucu tersebut. Bukan sahaja luka dan darah malah memberi impak pada kondisi otak yang mengkin bergegar. Sebaiknya, beli getah pelindung untuk menutupi bahagian perabot yang berbucu

Mengurus atau memiliki rumah sewa bukan lah sesuatu yag mudah. Ramai beranggapan, memiliki sesebuah haratanah untuk tujuan disewaamat menguntungkan. Namun, itu hanya berlaku jika pengurusan dilakukan sebaiknya sewal penyewa melakukan persetujuan. Pernah dengar tak, penyewa lari, rumah rosak dan sebagainya. Itu mesti perkara biasa sahaja yang anda dengar. Namun, ada penyewa yang licik lagi bijak dari kita dalam bab tipu daya. Sedar-sedar, hutang bertimbun malah pemilik sendiri yang merana.

Sebagai langkah keselamatan bukan sahaja kepada pemilik, malah melindungi hak penyewa perjanjian atau kontrak WAJIB disediakan. Jika tiada sebarang surat perjanjian bertulisyang dipersetujui pemyewa dan pemilik, ke dua-dua pihak berhadapan risiko yang lebih besar.

Berikut contoh surat perjanjian atau kontrak rumah sewa:


5 Pilihan Warna Dapur Luar Biasa Tapi Cantik

Dalam kita pening kepala nak memikir konsep deko ruangan dapur, pasti banyak perkara yang bermain di fikiran seperti pilihan material counter top, pilihan warna kabinet, berapa banyak kabinet dapur nak letak untuk ruangan simpanan dan pelbagai lagi. Perasan tak semakin lama kita buat rujukan dan kajian dekorasi dapur, perkara yang paling penting adalah penetapan warna utama. Tidak kira apa pilihan konsep yang anda mahukan seprti moden minimalist, rustic chic, monokrom, dan pelbagai lagi,  tema ini akan mengikut pilihan warna anda dan susunan lain akan menyusul mengikut kesesuaian.

Usah pening dan gusar, ikuti panduan 6 pilihan warna yang sesuai untuk dekorasi dapur rumah anda.

Kuning Matahari

Seperti sinaran mentari yang menerangi segenap isi alam semesta, warna ini melambangkan sikap optimis pemilik serta elemen keriangan yang dimilikinya. Selain itu, tona ini juga mampu merangsang selera makan dan secara tidak langsung berupaya menerangi ruang kelam di dapur anda. Padankan warna kuning dengan putih untuk tampilkan dekorasi yang seimbang. Antara bahagian dapur yang sesuai untuk ditekap warna kuning ini adalah kerusi bar, dinding accent atau backsplash, pilihan warna putih dan kuning juga sesuai diletakkan di pintu kabinet atau di permukaan counter top.

Biru Navy

Jika anda sukakan ketenangan, biru navy adalah pilihan yang tepat. Namun, pilihan rona ini jarang sekali dipraktikkan. Itu tidak bermakna anda tidak boleh mencubanya, gambar di bawah ini sudah memberi bukti nyata yang ia amat sesuai untuk digunakan di dapur.

Kelabu cerah dan putih adalah warna yang sesuai untuk dipadankan dengan biru navy. Jika pilihan wall panel serta backsplash warna kelabu industri, tatahkan kabinet anda dengan warna biru navy, pasti anda akan berpuas hati dengan hasilnya.

Metallic Megah

Kalau anda cuba untuk menambah elemen glitz dan elegan, pilihan bijak adalah warna metallic. Ianya kerana keadaan warnanya yang bling-bling menampakkan gaya mewah di dapur anda. Penataan warna metallic haruslah hadir bersama pilihan accent tembaga dan perak (pilihan material untuk paip singki dan lampu proofread yang digantung di atas island kitchen.

Material tembaga bangkit semula sebagai warna accent yang sesuai untuk digunakan di dalam rumah. Di dapur anda boleh gantikan segala perkakas krome dengan warna tembaga, percayalah dapur anda dari biasa kepada luar biasa serta bertambah menarik. Tambah lagi dengan pilihan teko serta cawan warna tembaga.

Warna kelabu

Adalah tidak wajar untuk katakan warna kelabu adalah pilihan yang membosankan. Tona kelabu akan membuatkan dapur anda lebih elegan dan bersih serta mudah untuk dipadankan dengan pelbagai material seperti kayu dan pelbagai lagi kemasan biasa kita lihat di dapur.

Di bahagian dapur, warna kelabu sesuai untuk dipadankan dengan warna perak. Kalau peti sejuk warna perak, saluti ruang simpanannya dengan warna kelabu, sama juga apabila dapur masak warna perak, hiasi kabinet serta laci kelilingnya dengan warna kelabu.

Kreativiti dalam diri perlu ada dan penting untuk kita semua, lagi-lagi bila nak deko rumah bukan? Banyak contoh-contoh design yang kita boleh lihat dan ambil dari Google untuk menjadikan rumah kita cantik dan lawa. Bila dah jumpa banyak sangat design yang lawa, macam-macam idea ada, kita akan jadi keliru hendak mula mana satu. Di sini, saya akan cerita atau memberitahu tips-tips untuk meng-deko rumah menjadi gempak. Tetapi, janganlah sampai mengubah kesemua konsep dan rupa di dalamnya pula ya.

Pilih warna cerah untuk dinding di rumah anda.

Pemilihan warna dinding di rumah haruslah kita ambil warna yang cerah atau lembut. Ini kerana warna tersebut dapat membuatkan ruangan dalam rumah kita menjadi lebih luas. Dalam hal lain pula, warna cerah boleh mewujudkan suasana yang harmoni terhadap kediaman anda. Bila dikatakan warna cerah, tidak semestinya kita kena pilih warna putih. Warna peach atau hijau cerah, juga boleh. Dari aspek lain pula, mengambil warna cerah akan sentiasa menampakkan rumah kita nampak lebih bersih.

Bermain dengan tanam-tanaman atau kehijauan dalam kediaman kita.

Banyak yang kita jumpa di Google atau mana-mana laman sosial, untuk menceriakan rumah kita haruslah pandai dan bijak dalam membeli perabot rumah. Akan tetapi, kita boleh juga menggunakan tanaman-tanaman palsu untuk menampakkan keserian rumah kita. Kita boleh beli beberapa pasu-pasu bunga atau pokok-pokok, kemudian hiasi di sudut-sudut rumah kita. Cara lain pula, kita boleh membeli rumput-rumput palsu kemudian letakkan di mana-mana kawasan lantai yang ada di rumah kita. Rumput palsu tersebut, mungkin boleh digunakan untuk lap kaki kita. Tambahan lagi, tumbuhan-tumbuhan yang boleh digantung, kita gantungkannya di kawasan Lorong yang ada di rumah kita. Haaa, barulah nampak macam masuk ke dalam dunia fantasi. Boleh juga, kita sediakan satu rak asing dalam rumah kita, kita susunkan pasu-pasu yang ada tumbuhan atau bunga di atas rak tersebut. Tapi pastikan rak tersebut diletakkan di sudut atau tempat yang menarik pandangan apabila tetamu hadir ke rumah anda.

Baiklah, itu sahaja perkongsian yang saya dapat memberikan untuk anda semua tentang tips untuk menyerikan atau menceriakan dalam rumah anda.

Mungkin masih ramai yang tidak biasa dengan konsep dekorasi seumpama ini. Konsep coastal yang melambangkan sebuah kampung nelayan dan ilham itu diubah suai selaras dengan keperluan kediaman moden.

INILAH ANTARA KONSEP YANG MENJADIKAN ELEMEN LUSUH SEBAGAI SATU BENDA CANTIK DAN MENGHIDUPKAN HIASAN RUANG.

DI SAMPING WARNA BIRU ELEMEN ANYAMAN JUT, GUNI ATAU RUMPAI AIR MERUPAKAN TRADE MARK KONSEP COASTAL.

Selalunya konsep ini sinonim dengan gaya Amerika yang banyak menolak warna-warna terang dan menggandingkan rona pucat sebagai satu inspirasi suasana pantai di sebelah sana yang agak dingin dan berkabus adakalanya. Tetapi itulah keindahan yang diserlahkan oleh pereka untuk tuan rumah abadikan di kediaman mereka.

RINGKAS DAN CANTIK, GAYA HIDUP NELAYAN YANG SEDERHANA DIABADIKAN DALAM SEBUAH ILHAM KONSEP.

KESEDERHANAAN PILIHAN WARNA PUCAT MENJADIKAN IA SELESA DAN SESUAI UNTUK HIASAN KEDIAMAN HUJUNG MINGGU DAN KEDIAMAN PINGGIR PANTAI.

Pilihan warna biru dengan corak berbelang antara corak lazim yang dapat kita perhatikan pada konsep seumpama ini. Malah elemen yang mencerminkan kisah hidup nelayan dijadikan perhiasan seperti pendayung, rumah api , batu karang dan sebagainya. Ia sememangnya menarik dan menjadikan suasana tidak ubah seperti di perkampungan nelayan.

JIKA TIDAK PUNYA DINDING KAYU, WALL PAPER JUGA BOLEH DITAMPAL DENGAN KESAN BINAAN KAYU YANG REALISTIK.

Memilih konsep kediaman bukanlah berdasarkan kepada minat semata-mata. Tetapi, ia perlu bersesuaian dengan perwatakkan dan keperluan harian anda. Contoh kata, anda minat rumah berwarna putih. Tapi pada hakikatnya, anda seorang yang pemalas atau mempunyai keluarga yang besar. Adakah deko berwarna putih tu sesuai dengan situasi dan personaliti anda?

Jadi dalam memilih dekor yang bersesuaian dengan diri anda, kaji dulu personaliti anda. Bila dah tahu, baru tengok apakah konsep dekor bersesuain dengan diri anda dari senarai yang telah disediakan

Pembersih atau OCD

Untuk mereka yang OCD atau sangat pembersih, deko berwarna putih tadi memang sesuai. Tapi kalau anda jenis OCD yang mempunyai kekangan masa untuk mengemas rumah, sebaiknya pilih konsep kedimana minimalis.

Konsep minimalis tidak memerlukan perabot dan perincian yang banyak. Disamping itu, ia lebih mudah tersusun dan akan membuatkan minda anda lebih tenang. Ruang rumah yang kosong dan lapang akan memudahkan anda untuk kekal fokus kepada hal-hal yang lebih penting.

Kerjaya seorang fashionista, instagrammer atau ikon media sosial

Kebiasaanya, orang yang banyak mendedahkan diri terhadap umum ni mudah mendapat perhatian dan sentiasa diikuti. Oleh itu, mereka harus kelihatan “up to date” sama ada dari segi fesyen ataupun lifestyle. Disamping itu, anda yang mempunyai kerjaya yang cemerlang dalam bidang ini harus berfikiran terbuka dan seorang yang suka mencuba.

Oleh itu, konsep yang amat bersesuaian dengan anda yang mempunyai personaliti ini adalah kediaman yang berkonsepkan kontemporari kerana sentuhan deko ini sentiasa akan nampak segar dan terkini.

Walaupun stail kontemporari akan sentiasa berubah mengikut masa dan trend pada ketika itu, ada elemenpemilihan perabot bertamakan Scandinavian contohnya masih boleh dikekalkan dalam tema kontemporari. Penggunaan hasil karya dan poster juga amat sesuai dengan tema ini.

Golongan muda yang cemerlang dan profesional

Anda seorang yang amat suka dengan gaya hidup urban dan mewah. Kehidupan harian anda sangat tersusun dan kebiasaan akan dihabiskan dengan kerja dari 9 hingga 5 petang. usai kerja, masa untuk ke gim dan selepas tu bersantai di kedai-kedai atau restoran mewah dan terkemuka adalah cara hidup anda.

Jelas ini menunjukkan, gaya dan konsep kediaman moden amat sesuai untuk anda yang jenis metropolitan ini. Kebiasaanya untuk konsep kediaman ini, pemilihan unit studio, SOHO atau SOVO amat bertepatan dengan anda.

Pemilihan perabot eksklusif dengan gabungan warna yang kontra amat bersesuaian dengan konsep kediaman moden. yang penting hasilnya harus kelihatan seperti hotel

Penggunaan perabot yang licin dan tanpa tekstur, ia akan membuatkan rumah anda tampak lebih elegan. Anda boleh menggunakan kombinasi perabot, langsir, dinding dan lantai untuk mendapat efek ‘monochrome’.

Anda seorang jurugambar, designer atau berjiwa hipster

Kebiasaanya, anda yang memegang personaliti ini merupakan seorang yang kreatif dan inovatif. Hanya mereka yang mempunyai sisi kreatif sahaja boleh menghargai tema dekorasi yang nampak seperti bangunan tak siap ini atau lebih mudah dikenali sebagai konsep industri.

Di Malaysia, tema atau konsep ini amat digilai oleh golongan muda. Kebanyakkan pejabat dan kafe menggunakan konsep dekor ini sebagai tarikkan. Material yang selalu dipilih untuk konsep industri adalah seperti tekstur batu bata, konkrit dan kayu.

Untuk mendapatkan stail ini, kombinasi penggunaan batu bata sebagai hiasan dinding, permukaan konkrit dan guna pakai kayu lama adalah amat penting. Penggunaan besi dan kerja pendawaian elektrik terbuka juga menjadi salah satu elemen menarik dalam hiasan dalaman stail industrial ini.

Anda sangat “easy going”

Umum tahu anda seorang yang ringkas, tenang dan amat mudah didekati. Melalui personaliti ini, konsep kediaman yang bersesuaian dengan adalah nordic atau scandinavian.

Walaupun pemilihan perabot untuk konsep kediaman ini ringkas dan hampir sama dengan minimalis, ia mementingkan perincian lain seperti pasu, ornamen bingkai gambar, lampu, bakul dan sebagainya. Namun kebiasaannya pemilihan perabot kayu dengan rona-rona pastel adalah bersesuaian.

Konsep kediaman nordic atau scandinavian lebih menonjolkan material kayu. Bukan sahaja pada perabotnya, malah kemasan lantai dan dinding.


Rajin DIY, Ibu Muda Ini Buktikan Ada Anak Kecil Bukan Penghalang Rumah Tampil Cantik Dan Kemas

Gaya Scandinavia merupakan gaya ringkas, dipenuhi warna kontras hitam dan putih. Ia kelihatan ringan, tetapi dengan selitan beberapa elemen semula jadi, dekorasi gaya Scandinavia memberi rasa mewah, selesa tetapi menenangkan. Begitulah dekorasi kediaman pilihan Fatin Fatina Nazlan yang terletak di pinggir ibu kota.

Apartment yang didiaminya berkeluasan 960 kaki persegi berkapasiti sebuah ruang tamu, tiga bilik tidur, 3 bilik air, sebuah dapur basah dan kering serta balkoni dan memilih konsep skandinavia sebagai tema utama dekorasi.

Ibu kepada tiga orang cahaya mata ini sememangnya begitu gemar mengemas dan sentiasa mahu kediamannya kelihatan indah dan selesa untuk diduduki mereka sekeluarga. Menurut Fatin, suaminya Syed Azmil Syed Zainul Abidin, merupakan insan yang memberi semangat dalam meneruskan minatnya dalam mendekorasi kediaman. Pasti ramai yang menyangka Fatin mempunyai masa lebih kerana dia tidak bekerja, namun itu adalah silap kerana Fatin merupakan seorang peniaga online yang berjaya.

“Saya memang minat mengemas rumah. Sejak zaman remaja saya jenis yang suka kekemasan pada kediaman Malah ibu juga cukup seronok bila melihat saya menghias kediaman. Apatah lagi apabila sudah berkahwin dan punya kediaman sendiri. Perasaan saya bertambah teruja untuk menjadikan rumah saya syurga buat saya sekeluarga.

“Anak saya Qaira, 6 tahun dan Qayla, 3 tahun sememangnya sejak dari kecil biasa dengan keadaan rumah yang teratur dan bersih. Jadi bila mereka sepahkan mainan secara automatik mereka akan kemaskan kembali. Sifat mereka ini mungkin kerana sudah terbiasa melihat bagaimana saya menguruskan rumah.

“Walaupun sibuk dengan perniagaan online namun hobi saya dalam menata rias rumah tidak pernah luput,” terang Fatin yang sering merujuk majalah Impiana dan mengambil idea dekorasi rumah dari sudut minatnya yang tersendiri.

Ringkas & Moden

Bercerita tentang konsep Scandinavian yang diterapkan di kediamannya, Fatin menjelaskan dia sukakan kepada konsep ini yang tampak ringkas namun moden.

“Saya minat dengan konsep ini kerana ringkas dan ada sedikit unsur-unsur kayu. Apabila ada unsur kayu tampak rumah lebih berseri. Selain itu saya juga suka warnakan kediaman dengan pelbagai warna cat. Setahun dua atau tiga kali saya akan tukar cat dinding. Cuma kali ini saya terapkan rona putih, hitam dan kuning agar rumah saya tampak lebih cerah dan ceria.

“Ruang makan juga saya selitkan dengan unsur ini. Walaupun tampak ringkas dengan meja makan berunsur kayu dan kerusi makan berkaki kayu dengan perhiasan pasu bunga yang minimalis. Secara keseluruhan tampak lebih menarik apabila saya gandingkan dengan cermin. Agar cermin ini lebih menyerlah, saya gunakan pita pelekat murah untuk membuat bingkai.

Apabila memfokuskan setiap ruang di kediamannya, untuk ruang makan, dia memilih meja makan berkonsepkan Scandinavia, walaupun ringkas namun nampak menarik.Pada masa yang sama, ruang tamunya cukup selesa, walaupun hanya menempatkan satu sofa panjang namun tetap menarik malah mereka sekeluarga sangat seronok menonton TV di sudut ini. Akhir sekali, bilik tidurnya ditekap dengan rona ungu agar tampak ceria ditambah dengan bingkai gambar anak-anak pemilik menambahkan keunikan ruangan ini.

Dia mengakhiri perbicaraan dengan berkongsi beberapa tip dekorasi untuk kemudahan pembaca IMPIANA di luar sana.

-Pilihan perabot biarlah bersesuaian dengan saiz kediaman dan ia perlu disusun mengikut peranan ruang.

-Pentingkan keselesaan, jangan terlalu ikutkan trend sehingga lari dari tema asal.

-Tidak perlu berbelanja dengan banyak, anda boleh hasilkan apa jua produk hiasan dengan teknik diy.

Anak masih kecil tambahan pula ramai, sebab tu rumah tak boleh nak kemas dan cantik. Dinding selalu kena conteng anak, Nak dekor rumah perlu budjet yang banyak. Semua itu sebenarnya alasan. Tak semestinya untuk memiliki sebuah kediaman yang cantik memerlukan bajet yang tinggi dan tak lah susuah untuk memiliki rumah yang bersih dan kemas kalau anak ramai. Yang penting ia perlu didik.

Dengan hanya bajet RM 200k, Sebuah proposal berserta bajet telah siap disediakan oleh Puan Mcyah. Hanya menunggu kelulusan Kementerian Kewangan. Jom kita baca jalan cerita Puan Macyah yang berjaya menzahirkan kediaman idamannya.

Bismillah. Ubahsuai simple & nice tapi murah.

Ini teratak kecil kami. 5 tahun tinggal disini. Alhamdulillah dah selamat buat 3 anak dalam rumah kecil ini.

Dengan keinginan yang tinggi untuk merasai rumah berkonsepkan mewah classic, dengan kreativiti dan idea yang tercetus, dengan bajet yang suam suam kuku. Aku bincang dengan suami dimalam hari (pastikan upah dulu), ku bentangkan bajet dan idea ku. Suami bersetuju, esok pagi kami terus pulun ubahsuai.

Alhamdulillah dalam masa 24jam sahaja kami siap mendeco teratak kecil kami yang hidup segan mati xmahu kepada konsep moden classic. Pengubahsuaian ini dibantu oleh team tzconsturction (team kerja suami aku). Jumlah modal keseluruhan RM2000++ sahaja dah termasuk kos cat. Jimat super duperrr. Ramai tak percaya. Korang tak tahu lagi aku punye kedekut taik idung masin. 2k ni pun aku rasa mahal dah.

Husband cakap, inilah yang dinamakan rumah ku syurga ku. Bila saya balik kerja penat, masuk rumah sangat tenang. Tengok pula awak.

Untuk details barangan dan harga ada saya terangkan pada setiap gambar. Barang ikea kebanyakan saya guna personal shopper so mungkin harga yang saya beri tu lain sikit. Lebih mahal dari asal sbb termasuk upah dia g beli.

Tapi percayalah ada 3 keajaiban bila rumah sedap mata memandang. Suami akan jarang keluar lepak. Kasih sayang bertambah erat. Anak2 dah tak sepahkan rumah. Sanak saudara datang pun rasa selesa. Lepas ubahsuai rasa besar pulak ruang dalam umah ni.

Keadaan rumah sangat mainkan peranan dalam rumahtangga sesungguhnya hubungan kami suami isteri dan anak-anak jadi lain. Rasa macam baru kawin. Ia bernafas baru. Besar kecil rumah bukan isu nya. Kita orang biasa2, deco sahaja biasa2 semampu boleh asalkan kemas dan menarik.

Suami janganlah lokek, percayalah korang jugak akan rasa tenang setenang air dikali. Sesungguhnya isteri sanggup buat apa shj demi suami rasa bahagia dirumah dan disisi anak isteri. Isteri pulak kena rajin. Nanti suami sayang selalu. Allah kan suka manusia yang bersih. Kalau Allah dah suka kita, pasangan kita lagi suka kat kita.

SEBELUM

SELEPAS

Proses mendekorasi kediaman adalah perkara yang universal siftanya. Ia tidak terikat pada satu-satu konsep ataupun kos tertentu. Segalanya boleh di “custom” mengikut kesesuaian dan kemampuan pemilik.

Ibu kepada dua orang cahaya mata ini telah memasang niat untuk mula mendekorasi kediaman kos rendah yang dilengkapi 3 bilik tidur dan 2 bilik air ini  apabila melihat rakan-rakan yang seronok berkongsi idea hiasan di dalam sebuah laman Facebook.

“Segala kos untuk proses dekorasi ini menelan belanja sebanyak RM3 ribu termasuk kos pemasangan lantai vinyl selain daripada membeli segala perabot di kedai hiasan rumah yang biasa mengikut bajet dan kemampuan”.

SEBELUM

Dalam masa sebulan sahaja, pemilk telah berjaya menyiapkan dekor kediaman ini termasuklah mengecat, pemasangan lantai dan susun atur perabot.

SELEPAS

Beranikah anda untuk memilih warna hitam sebagai latar konsep kediaman anda? Namun, atas sebab minat dan citarasa sendiri Md Yuzeiry Bin Md Yasin sebagai pemilik cukup berani untuk memberi sentuhan penuh gaya dan berkarakter buat kediamannya ini.

INFO KEDIAMAN

Nama Pemilik: Md Yuzeiry Bin Md Yasin

Jenis: Teres

Konsep: Industrial

Lokasi: Gong Bapak, Kuala Terengganu

Keluasan:1200 kaki persegi

Spesifikasi: 3 bilik tidur, 2 bilik air, 1 dapur

IMPIANA berkesempatan mengunjungi kediaman yang terletak di Taman Sejati, Gong Badak ini. Dari luar, kediaman ini sudah dilihat unik. Penggunaan batu konkrit yang dijadikan pagar berbeza daripada kediaman sekitarnya. Pemilik ‘mengorbankan’ tempat parkir kereta di halaman rumah dan ditukar menjadi taman yang diletakkan batu kecil serta dek kayu.

Untuk menjadikan halaman kelihat sentiasa terang, pemilik menggunakan atap jenis telus pandang. Malah halaman ini juga dijadikan tempat untuk pelbagai aktiviti termasuk BBQ.

Bagaikan selari dengan konsep yang ditonjolkan di luar, pemilik turut menyerlahkan lagi dekorasi dengan elemen industrial di dalam ruang utama. Lantai yang dibiarkan tanpa jubin dilihat mendominasi ruang. Di tambah pula dengan rona hitam yang dipalitkan pada dinding juga siling. Kehadiran lampu pendant serta kabinet besi melengkapi lagi konsep tersebut.

“Mewarnakan keseluruhan ruang utama dengan hitam bukan sesuatu yang biasa kerana kita tahu jarang ada kediaman diwarnakan sebegini. Jadi, saya mahu ia dilihat pelik dan suatu yang lain daripada biasa. Pemilihan perabot rekaan ringkas pula menepati cita rasa kini atau ada yang menamakannya ‘konsep hipster’. Memandangkan saya pernah terlibat dengan dunia muzik sebelum ini, idea menempatkan poster-poster muzik dan filem di dinding menambah keunikan dekorasi. Ia juga dapat mengimbau kenangan ketika zaman remaja dahulu”, ujar Yuzriey yang amat meminati kumpulan Butterfinger.

Pada ruang ini menempatkan ruang makan yang dilengkapi set meja dan kerusi berwarna putih. Pilihan rona ini dilihat harmoni dengan latar berwarna gelap. Selain itu, sengaja pemilik mengaturnya secara memanjang agar ruang digunakan sebaik mungkin. Apa yang menarik, ia bukan sahaja bertindak sebagai meja makan tetapi juga untuk sebarang acara termasuk sambutan hari jadi dan jamuan family day. Pada masa-masa tertentu, ruang utama ini dijadikan sebagai lokasi untuk fotografi.

Di ruang tamu, mainan rona menyegarkan dan menceriakan lagi suasana. Pemilik menghidupkan ruang ini dengan padanan sofa dan stool berwarna hitam dengan throw pillow berwarna-warni. Motif yang sama dipilih untuk hamparan karpet. Dinding tidak dibiarkan kosong sebaliknya dipenuhi dengan gantungan poster, kesinambungan dari ruang makan.

– Dekorasi kediaman biar lain daripada lain. Tampilkan sesuatu yang menarik perhatian apabila tetamu datang bertandang.

– Pilih perabot yang bersesuaian dengan saiz kediaman. Biarpun rekaan ringkas tetapi selesa.


Guna Belacan + Ubat Gegat Untuk Halang Haiwan Perosak Tanaman

Kehadiran monyet dan haiwan perosak lain di kebun mahupun laman bukan sekadar memusnahkan tanaman, malah membahayakan keselamatan. Kalau kebun sayur anda dah diserang khinzir, apa pun tak tinggal. Monyet pula suka memusnahkan bukan sekadar tanaman, malah haiwan ternakan seperti ayam dan itik pun habis telurnya dicuri.

Kebiasaannya, langkah pencegahan yang paling berkesan adalah dengan menggunakan sejenis sebatian yang menyerupai bau kencing harimau yang terdapat di pasaran. kalau kita sembur cecair ini di sekitar parameter kediaman ataupun kebun, mesti haiwan-haiwan pemusnah dan perosak ini dah tak datang lagi.

Bahan-bahan:

Belacan
Ubat gegat (Tak kisah jenama apa pun)

Cara-cara:

1. Bakar belacan untuk menaikkan lagi aromanya dan hancurkan jadi kepingan kecil

2. Hancur ubat gegat menjadi butiran kecil

3. Sediakan botol mineral yang telah di lubangkan di bahagian atas dan masukkan belacan dan ubat gegat tadi. Kuatitinya bergantung kepada anda. Banyak lagi bagus.

4. Tutup ketat botol dan ikat tali pada tengkuk botol sebagai tempat untuk gantung

5. Letak botol yang berisi ubat gegat dan belacan tadi di sekitar kebun mahupun kediaman. Buat lah beberapa botol. Lebih banyak, lebih bagus.

Bila cuaca panas, bukan manusia gelisah mencari keselesaan haiwan dan sebagainya semua pastinya mencari kawsan yang dingin dan selesa untuk didiami atau berlindung. Kisah ular keluar pada waktu panas ni sering kita dengar kan.

Apa langkah dan tip yang kita perlu buat. Memang menakutkan dan merbahaya bila haiwan sebegini masuk ke dalam rumah khususnya bagi anda yang ada anak kecil. Jadi, macam mana nak elak ular dari masuk ke dalam kediaman kita? Ini tip berguna yang anda boleh cuba sebagai langkah pencegahan.

Pastikan perkarangan rumah anda kurang dengan barang-barang tak terpakai dan tak serabut. Kotak lam dan tak terpakai boleh la buang dan asingkan.  Disamping itu juga, lantai laman sama ada di bawah pokok perlu sentiasa bersih tanpa longokkan daun kering kerana ular suka tidur di dalam timbunan daun keran yang kering dan sejuk.

2. Jangan biarkan pokok merimbun

Tanaman merumpun seperti pandan dan seangkatan denganya juga berpotensi menjadi tempat persembunyian ular tanpa anda sedari. Silap-silap, boleh jadi tempat bertelur dia pulak nanti. Kalau ada tanaman merimbun yang terdapat di laman anda, perkemaskannya secara kerap.

3. Tebas semak samun di halaman

Tebas semak samun yang terdapat di dalam mahupun sekitar perkarangan kediaman anda. kalau lalang jiran tu dah panjang semeter, suruh di tebas. Kalau jiran malas, buat gotong royong sama-sama.

4. Pastikan kolam ikan atau kolam mandi di rumah sentiasa bersih

Jika kawasan ini dibiar serabut dan semak, pastinya mengundang si dia datang untuk menikmati kesejukkan di kolam tersebut.

5. Tutup setiap lubang

Lubang saliran, bumbung juga berpotensi menjadi laluan masuk ular ke dalam kediaman. Perasan tak, nenek-nenek kita dahulu tutup lubang bawah pintu dengan kain atau lidi penyapu, tujuan nye untuk menghalang ular dari masuk rumah lah. Begitu juga pada bahagian bumbung. Ia antara tempat atau lalun masuk ular juga.

6. Pastikan rumah sentiasa harum dan segar

Ular mempunyai sifat tak suka akan bau-bau yang menyegat kerana ia akan mengancam deria bau ular. Bila deria bau ular tercemar, ia akan mengalami kesukaran untuk mengesan keadaan persekitarannya .

7. Kucing Oh My Hero!

Ular akan menghindari haiwan-haiwan yang suka mencakar seperti ayam, kucing dan sebagainya. Kerap kali kita lihat kucing berlawan dengan ularkan? Selalunya kucing yang menang. Namun ia bergantung kepada saiz ular yang menyerang. Tapi paling tidak, kucing kita boleh beri amaran kalau dia tak berupaya untuk lawan ular tersebut.

8. Tabur serbuk belerang

Ada orang kata petua ini hanya mitos. Namun kelihatan berkesan bedasarkan pengalaman admin. Tabur parameter kediaman dengan serbuk belerang atau nama lebih tepat sulfur. Boleh dapatkan serbuk ni di kedai hardware sahaja. Tapi masa nak taburkan serbuk belerang ni, pakai sarung tanggan sebab sifat sulfur yang panas boleh merosakkan kulit yang tersentuhnya.

Mengenali pemilik kediaman yang terletak di Melaka ini, penulis sudah sedia maklum akan minat dan jiwanya yang begitu sebati dengan alam hijau. Tambahan pula dirinya yang bertugas di Jabatan Pertanian sejak puluhan tahun dahulu, antara faktor utama mencambahkan lagi minatnya terhadap tumbuh-tumbuhan.

Kunjungan penulis ke kediaman suami isteri ini di Bukit Katil, Melaka sedikit sebanyak pengalaman dan minat mereka dalam membina taman dapat dikongsi bersama pembaca sekalian. Idris dan isterinya Nooraizan, walaupun tinggal dan bekerja di Putrajaya, mereka sekeluarga kerap pulang ke kediaman ini pada setiap hujung minggu. Jarak yang hanya mengambil masa tidak sampai dua jam dari Putrajaya ke sini tidak langsung dirasai. Malah mereka sekeluarga merasakan satu kepuasan apabila pulang dan menghabiskan masa berehat dan menata rias taman.

“Saya membeli kediaman ini sejak tahun 2008, bermula dari situ sedikit demi sedikit saya membina taman. Saya mulakan dengan menanam pokok teduhan dahulu kemudian diikuti dengan  tanaman renek yang lain. Kini setelah hampir tujuh tahun, pokok-pokok ini membesar dan hasilnya kediaman ini lebih redup dan sejuk”, jelas Idris membuka bicara.

Antara pokok teduhan yang ditanam oleh pemilik adalah Bucida, Handkerchief plant, Bottle Brush dan juga pokok buluh hiasan. Pemilik menggelarkan pokok-pokok teduhan ini sebagai pokok penapis kerana selain daripada memberi teduhan kepada kediaman, ia juga berfungsi sebagai penapis udara dan bunyi. Ini terbukti apabila kediaman yang terletak betul-betul di tepi jalan utama ini tidak terganggu oleh bunyi bising kenderaan. Malah pemilik juga menyatakan suasana dalam kediamannya kurang berhabuk dan berdebu.

“Jika diperhatikan suasana landskap kediaman saya, terdapat lebih banyak tanaman malar hijau ataupun foliage plants berbanding pokok berbunga. Saya sememangnya gemar dengan tumbuhan hijau kerana ia menyuntik visual green pada kediaman. Apabila menghabiskan masa di dalam atau luar rumah, pemandangan saya lebih tenang dan nyaman melihat kediaman dikelilingi suasana hijau”, tambahnya lagi.

Pemilik yang juga penggemar dan peminat koleksi kayu, berkongsi minat tersebut bersama isteri dan bapa mertuanya. Elemen kayu dirasakan begitu padan dan menyerlah digandingkan dengan tumbuh-tumbuhan hijau malah kelihatan lebih natural. Lebih memeranjatkan apabila usahanya mengindahkan laman diiktiraf oleh Majlis Perbandaran Hang Tuah Jaya apabila dinobatkan sebagai pemenang perak untuk Pertandingan Landskap & Rumah Cantik 2011 di kawasan Taman-Taman Perumahan Dun Bukit Baru. Jom kita lihat taman milik En Idris Awab.

Pokok kesum antara tanaman yang campak je pun boleh hidup. Yang penting kondisi medium tanaman nya perlu sentiasa lembap. Tapi, ramai yang gagal sebab lupa nak siram. Jika anda jenis yang susah atau nak beri kan masa untuk menyiram pokok, penggunaan wadah lengkap sistem siraman sendiri (self watering) adalah terbaik.

Cara mudah semai daum kesum. Terlupa nak siram pun takde masalah..mula tanam 01/05/2020,hasil pad 09/06/2020.

1. Beli daun kesum dekat kedai. Asingkan batang dan daun.
2. Potong bekas kabus menjadi separuh

3. Ukur saiz span pada penutup kabus, lepas tu potong penutup kabus itu mengikut saiz span.
4. Masukkan span ke dalam lubang yang telah ditebuk tadi. Pastikan lubang yang ditebuk tidak terlalu longgar
5. Kelarkan span menggunakan pisau bgi memudahkan semaian batang kesum.

6. Bancuh baja “A” dan “B” dengan air dalam bekas kabus


Guna Trik Cat Sahaja Untuk Buat Bingkai Paintscoting

Nama pemilik: Pakcik Kasbin
Lokasi: Sungai buloh
Jenis kediaman: Rumah kampung jenis batu
Konsep: Moden kontemporari

Episod 3 rancangan TV Impiana yang bersiaran pada 4/9/2018 memaparkan tranformasi kediaman kampung jenis batu milik seorang atuk yang terletak di Sungai Buloh. Rumah yang terletak di kawasan desa ini menjadi kediaman buat Pakcik Kasbin bersama beberapa orang anak dan cucunya.

Segala penyediaan yang terdapat di dalam kediaman ini hanya pada asas keperluanya sahaja. Memandangkan penghuni nya ramai dan cucu yang sedang membesar, ia antara penghalang kediaman ini tidak ditata hias indah. Namun, ada sekelumit menyimpan hasrat untuk memiliki sebuah kediaman bukan lah yang mewah tetapi selesa buat mereka seisi keluarga.

Menunaikan hasrat si pemilik, Team IMPIANA membuat kunjungan untuk mengenali dan memahami keperluan isi rumah ini. Namun, sudha pastinya kekangan bajet menjadi isu utama bagi kami. Lantaran, idea bijak dicurah oleh pereka dalaman yang telah dilantik iaitu IDW.

Renovasi lebih tertumpu kepada kemasan lantai, langsir, cat dan pencahayaan. Hal ini kerana ada sebahagian besar perabot yang tersedia tidak dibenarkan untuk di tukar kerana mempunyai sentimental value kepada pemilik antaranya kerusi kayu dan meja.

Selesai perbincangan, kontraktor memajukan kerja ubah suai dengan mengosongkan barang yang terdapat di dalam ruang yang hendak di ubahsuai. Pilihan rona cat putih dan biru cair mendominasi kediaman ini. Namun perinciannya, pereka telah menggunakan paintscoting menggantikan wainscoting. Hanya dengan menggunkan warna yang kontra, bingkai painscoting dibentuk secara teliti. Dengan penggunaan corak paintscoting ini, dekorasi yang cuba dizahirkan menampilkan palitan gaya mewah

Tengah in pasal wainscoting. Selain menggunkan wainscoting, kalau nak lebih jimat dan mudah, boleh hasilkan bingkai seakan wainscoting hanya dengan menggunakan cat

Sekarang, ramai beranggapan penggunaan tikar getah tak "up to date" sebenarnya, penggunaan tikar getah lebih cantik dan kemas kalau pandai pilih. Ini tipnya #impianatv #majalahimpiana #dekorimpiana

Sebelum ini, ruang kediaman pemilik sedikit suram disebabkan kurangnya pencahayaan semulajadi, hanya bergantung kepada lampu kalimantang yang menerangi terutamanya di ruang tempat makan. Pereka telah memilih lampu chandelier yang disokong dengan pengamatan cahaya daripada track light untuk menyerlahkan lagi dekorasi di ruang ini.

Memandangkan pemilik mempunyai cucu yang ramai dan kebanyakkanya bersekolah, bagi mengelak beg mereka di letakkan secara bersepah, pereka tealh menyediakan tempat menyangkut bag. Dan susunannya mengikut ketinggian cucunya di mana yang paling tinggi bagnya terletak di atas dan sebaliknya. Kaedah ini diberi nama Anthropometric.

Seperti yang telah dinyatakan dari awal, penggunaan perabut masih menggunkan apa yang telah tersedia. Hanya penambahan meja kopi dan sofa ringkas melengkap ruang tamu si pemilik. Meja makan pun menggunkan meja yang lama, hanya di buang alas meja nya untuk menyerlahkan tekstur kayunya.

Melihat kediaman yang telah siap di ubah suai ini di harap dapat menjadi kepsul pengubat minda pemilik di usia emas. Walupun tidak pernah terfikir memiliki sebuah teratak yang indah buat sebuah keluarga yang besar, setidaknya pemilik pernah menyimpan hasrat dan ia telah direalisasikan oleh TEAM IMPIANA

Beranikah anda untuk memilih warna hitam sebagai latar konsep kediaman anda? Namun, atas sebab minat dan citarasa sendiri Md Yuzeiry Bin Md Yasin sebagai pemilik cukup berani untuk memberi sentuhan penuh gaya dan berkarakter buat kediamannya ini.

INFO KEDIAMAN

Nama Pemilik: Md Yuzeiry Bin Md Yasin

Jenis: Teres

Konsep: Industrial

Lokasi: Gong Bapak, Kuala Terengganu

Keluasan:1200 kaki persegi

Spesifikasi: 3 bilik tidur, 2 bilik air, 1 dapur

IMPIANA berkesempatan mengunjungi kediaman yang terletak di Taman Sejati, Gong Badak ini. Dari luar, kediaman ini sudah dilihat unik. Penggunaan batu konkrit yang dijadikan pagar berbeza daripada kediaman sekitarnya. Pemilik ‘mengorbankan’ tempat parkir kereta di halaman rumah dan ditukar menjadi taman yang diletakkan batu kecil serta dek kayu.

Untuk menjadikan halaman kelihat sentiasa terang, pemilik menggunakan atap jenis telus pandang. Malah halaman ini juga dijadikan tempat untuk pelbagai aktiviti termasuk BBQ.

Bagaikan selari dengan konsep yang ditonjolkan di luar, pemilik turut menyerlahkan lagi dekorasi dengan elemen industrial di dalam ruang utama. Lantai yang dibiarkan tanpa jubin dilihat mendominasi ruang. Di tambah pula dengan rona hitam yang dipalitkan pada dinding juga siling. Kehadiran lampu pendant serta kabinet besi melengkapi lagi konsep tersebut.

“Mewarnakan keseluruhan ruang utama dengan hitam bukan sesuatu yang biasa kerana kita tahu jarang ada kediaman diwarnakan sebegini. Jadi, saya mahu ia dilihat pelik dan suatu yang lain daripada biasa. Pemilihan perabot rekaan ringkas pula menepati cita rasa kini atau ada yang menamakannya ‘konsep hipster’. Memandangkan saya pernah terlibat dengan dunia muzik sebelum ini, idea menempatkan poster-poster muzik dan filem di dinding menambah keunikan dekorasi. Ia juga dapat mengimbau kenangan ketika zaman remaja dahulu”, ujar Yuzriey yang amat meminati kumpulan Butterfinger.

Pada ruang ini menempatkan ruang makan yang dilengkapi set meja dan kerusi berwarna putih. Pilihan rona ini dilihat harmoni dengan latar berwarna gelap. Selain itu, sengaja pemilik mengaturnya secara memanjang agar ruang digunakan sebaik mungkin. Apa yang menarik, ia bukan sahaja bertindak sebagai meja makan tetapi juga untuk sebarang acara termasuk sambutan hari jadi dan jamuan family day. Pada masa-masa tertentu, ruang utama ini dijadikan sebagai lokasi untuk fotografi.

Di ruang tamu, mainan rona menyegarkan dan menceriakan lagi suasana. Pemilik menghidupkan ruang ini dengan padanan sofa dan stool berwarna hitam dengan throw pillow berwarna-warni. Motif yang sama dipilih untuk hamparan karpet. Dinding tidak dibiarkan kosong sebaliknya dipenuhi dengan gantungan poster, kesinambungan dari ruang makan.

– Dekorasi kediaman biar lain daripada lain. Tampilkan sesuatu yang menarik perhatian apabila tetamu datang bertandang.

– Pilih perabot yang bersesuaian dengan saiz kediaman. Biarpun rekaan ringkas tetapi selesa.

Dengan memikirkan tentang keselesaan bilik hotel, Cik Piyya terlebih dahulu merancang susun atur dan dekorasi yang diingini sebelum memulakan renovasi. Ini bagi mengelakkan hiasan carca merba yang tidak teratur dan bercampur aduk selain dapat menjimatkan kos dan juga masa. Dengan berbekalkan kos perbelanjaan kurang RM30k, pemilik telah mengambil masa selama 5 bulan untuk menyiapkan rumah ala hotel nya dengan sempurna.

Mari sama-sama kita lihat transformasi rumah berkeluasan lebih kurang 3000 kaki persegi ini bertukar menjadi ruang mewah yang terlihat amat menawan dan selesa. Semoga bermanfaat dan menjadi inspirasi anda untuk mendeko.

SEBELUM PROSES RENOVASI

SELEPAS RENOVASI

Ruang Tamu

Ruang Makan

Bilik Tidur Utama

GAYA KONSERVATIF MENAWAN HATI

GAYA MODEN PENUH SENSASI

Hijau sememangnya warna klasik yang cukup cantik dan telah lama wujud di dalam revolusi perabot. Dari zaman perang dunia, evolusi hijau pada kehidupan kita cukup luar biasa biar pun adakala warnanya di kaitkan dengan cita rsa dan status. Budaya juga telah banyak mengangkat rona hijau sebagai rona rasmi atau identiti sebuah bangsa. Inggeris dan irish juga antara bangsa yang banyak menggunakan rona hijau kelam dalam binaan mereka terutama binaan kabinet, gerobok malah kaunter sejak lama dahulu.

PILIHAN PASTEL ATAU PILIHAN HIJAU TERANG?

Hijau jelas baik untuk mata, melambangkan kesegaran malah mudah di suai padan. Dari hijau epal yg segar ke hijau daun pisang yang cukup berani. Bagaimana pula dengan lagak serius hijau lusuh dan kelam padu? And berani beradu naisb mencuba rona ini pada kabinet dapur ? Dapur antara ruang yang lazimnya menjadi destinasi pilihan ramai di kalangan kita untuk mencba rona seumpama ini. Malah terdapat hijau yang mewakili era vintaj, urban, popculture malah idea sezaman.

Ia sememangnya cukup menarik kerana kini ada juga hijau pudina yang tampil konservatif, digabungkan dengan perang kelam mahu pun hitam. Jika anda sederhana orangnya mungkin boleh menyesuai padan dengan larian kabinet putih sebagai pilihan kedua. selalunya rona klasik banyak yang agak kelam dan mewah. Misalnya hijau zaitun bersama tombol emas atau kayu. Manakala hijau pastel sesuai bagi dapur comel tau kecil dan pilihan hijau ini juga saling berkait rapat dengan dunia fesyen secara tidak langungnya. Jadi jangan takut memilih rona seumpama ini bagi kabinet dapur anda kerana ia umpama motivasi bagi anda untuk menyajikan segala yang segar dan sedap buat sekeluarga.Simple-simple sahaja di IMPIANA.

INSPIRASI FESYEN. ADAKAH PERSIS WARNA TAS TANGAN ANDA?


Mudah & Murah Makeover Ruang Jika Ikut 10 Tips Ini!

Siapa kata kita perlukan bajet besar untuk merubah wajah ruang sedia ada? Jangan gusar tentang perbelanjaan kerana kita boleh merubahnya hanya dengan sedikit sentuhan magis bagi memperbaiki penampilan gaya hias ruang pilihan.

Letakkan tanaman hiasan berpasu di penjuru ruang bagi menyuntik kesegaran. Ia juga mampu berfungsi memberi ilusi pertambahan dimensi ruang (depth of field). Untuk menutup cela pasu tanaman, kita boleh letakkannya dalam raga yang cantik atau pasu hiasan. Pilih tanaman hiasan teduhan kerana ia sesuai diletakkan dalam rumah. Hasilnya tidak mengecewakan.

Simpan atau buang barang yang jarang atau tidak digunakan langsung. Barang yang bersepah di atas para atau dalam laci menjejaskan usaha kita mengemas ruang itu, letak hanya yang perlu dan sesuai sahaja.

Langkah ini sepatutnya boleh dilakukan kerap sekurang-kurangnya tiga bulan sekali. Ia bukan sahaja mudah malah tiada kos diperlukan. Ubah kedudukan sofa dengan kerusi berlengan dan juga meja sisi. Cara ini memang menjimatkan tapi hasilnya adalah terbaik!

Letakkan lukisan yang sesuai dengan konsep. Tidak perlu bersusah payah hendak memaku atau menggantungkannya. Cukup sekadar menyandarkannya ke dinding begitu sahaja. Cuba letakkan lukisan di meja konsol dan karya seni itu akan memainkan peranannya.

Ramai yang terkejut apabila dengan hanya menukar tombol kabinet dapur, ia akan merubah penampilan sistem kabinet dan ruang dapur secara keseluruhan. Biarpun sistem kabinet kita berbentuk ringkas, namun apabila tombol lama ditukar baharu, anda akan dapat saksikan visual ruang yang menarik.

Jika dahulu kedudukan rod langsir terlalu hampir dengan bingkai pintu gelangsar atau tingkap, cuba alihkannya ke atas lagi. Usaha ini cukup pantas memberi ilusi ruang luas dan tinggi. Reka bentuk langsir juga boleh diubah kepada imej baharu.

Anda memiliki rak atau kabinet pamer yang kelihatan membosankan? Usah risau. Dengan sedikit bekalan semangat rajin dan modal, cuba anda segarkan penampilan kabinet tersebut dengan menampal kertas dinding pada bahagian dinding kabinet. Cara ini sangat mudah dan anda boleh memilih corak kertas dinding yang sesuai dengan konsep pilihan.

Kesegaran dan perubahan suasana ruang sangat mudah dizahir kan hanya dengan merubah penataan cahaya ruang (perancangan awal diperlukan untuk memasang lampu yang boleh dilaraskan pencahayaan). Atau lebih mudah, letakkan jambangan bunga segar di ruang-ruang pilihan.

Kita selalu abaikan perincian yang ada di ruang kediaman. Cuba anda fokus kan usaha dengan mengecat perincian tertentu di ruang pilihan dengan warna gelap.

Jika sebelum ini ia seakan tenggelam, namun setelah dicat, ia akan tampil menyengat. Contoh: Cuba cat dengan warna perang tua, kelabu atau hitam pada bingkai gril. Ia seperti mengenakan solekan celak pada alis mata.

1. Buka skru di empat penjuru pada bahagian penutup atas badan mesin basuh

2. Buka klip tepi drum

3. Tanggalkan topi yang ada pada bahagian dalam drum.

4. Buka skru di dalam tempat yang kita buka tudung tadi

5. Cabut plastik lantai dalam drum tadi

6. Buka skru di bahagian bawah drum pula, tapi harus hati-hati takut terpatah sebab skru di dalam tempat ni biasa dah berkarat dan ketat. Nak mudah gunakan pelincir atau semburan anti karat

7. Kondisi drum apabila dikeluarkan penuh kotoran

8. Sental keseluruhan body drum dengan berus lembut

9. Dah bersih, boleh lah pasang semula

Sun Oasis, adalah sebuah rumah berada di Selangor, yang di mana pada waktu siangnya, akan selalu menerima sinaran cahaya matahari yang sungguh cantik. Rumah ini adalah rumah banglo yang mempunyai 3 tingkat, satu tingkat ground floor dan 2 lagi adalah tingkat 1 dan tingkat 2. Rumah ini mempunyai keluasan laman yang cukup besar kerana ia mampu ada sebuah kolam renang. Sebuah keluarga yang mempunyai anak-anak kecil, pasti akan menyukainya.

Memandangkan kenyataan seni bina yang berkuasa harta itu, kedua-dua klien dan pereka mahukan pendekatan reka bentuk dalaman yang melengkapkan kedua-dua bahagian luar dan dalam. Akibatnya, harta tanah baharu itu mempunyai rona bumi yang tidak jelas pada kanvas putih pudar, memberikannya rasa selamat dan rumah yang kukuh. Geladak luar, meja makan, dinding marmar di belakang TV, dan jubin lantai matte yang dicuci dalaman semuanya dipilih dengan teliti dan dipadankan untuk mencapai tujuan seni bina. Beberapa item pada sudut utama sengaja ditiup dalam saiz untuk mewujudkan rasa keagungan, seperti ciri siling yang dibina daripada jalur oak sederhana dalam varnis matte semula jadi.

Walaupun ringkas, Dry Kitchen diberikan permukaan kaunter kuarza berkualiti tinggi dalam kemasan matte oleh Silestone, memastikan bahasa reka bentuk kekal konsisten sepanjang masa. Bilik tidur, dengan lantai kayu varnis gelap asalnya, bertujuan untuk penduduk berehat dalam warna matte yang lebih dalam tetapi moden yang diterangi semata-mata oleh pencahayaan tersembunyi dan lampu loket gantung kecil yang unik.

Secara konklusinya, rumah ini amatlah menarik bagi seseorang yang mempunyai keluarga yang besar kerana ia mampu memuatkan ramai orang di dalam itu malah boleh juga dibuat sebagai hari keluarga.

Puas cuba pelbagai produk untuk hilangkan jerawat pasir yang degil dekat muka ni, tapi semua tak berjaya. Dari yang murah sampai produk mahal, tak perlu cerita lah berapa dah berhabis. Bila makin banyak jerawat pasir ni, makin hilanglah confident nak berjumpa orang. Hari ini, Impiana kongsi tip gunakan barang dapur yang mudah dapat untuk hilangkan jerawat pasir pada wajah.

Hanya Gunakan Campuran Ini ;

Khasiat lemon selain dapat menanggalkan lebihan minyak pada kulit wajah, ia juga dapat memutihkan wajah. Gabungan serbuk kopi dan lemon akan menghasilkan skrub yang dapat menanggalkan sel kulit mati dan menghilangkan jerawat pasir. .

1. Campurkan kedua-dua bahan tersebut sehingga menjadi campuran seperti skrub.
2. Lumurkan ke seluruh bahagian kulit wajah dengan cara menggosoknya secara perlahan.
3. Cara ini dapat menanggalkan sel kulit mati. .

Jangan gosok secara kasar kerana ia akan merosakkan liang pori wajah. Selepas itu cuci wajah dengan air yang bersih dan lap perlahan dan lembut menggunakan tuala.


‘Trick’ Rumah Terasa Sejuk Tanpa Penghawa Dingin

Cuaca sekarang amat panas dan tidak menentu. Kadangkala waktu malam pun boleh berpeluh. Menurut sumber ramalan cuaca fenomena taufan Lan yang menyebabkan cuaca di Semenanjung Malaysia menjadi panas terik sehingga suhu 34 darjah celsius.
Jadi, untuk menghadapi cuaca panas terik ini, anda boleh cuba ‘trick’ utnuk sejukkan ruang kediaman ini walaupun tanpa penghawa dingin.

1. Letak bantal kecil dalam peti ais
Anda boleh dapatkan jenis pad bantal kecil in di pasaran. Kegunaannya anda hanya perlu isikan air dan letak di dalam peti ais, kemudian keluarkan ia apabila hendak menggunanya. Jika terlalu sejuk, anda boleh balutkan bersama tuala.

2. Letak kipas sebelah tingkap.
Tujuan letakkan kipas berdekatan dengan tingkap adalah untuk mengeluarkan udara panas yang terkumpul di dalam bilik dan menyerap udara segar dari luar masuk ke ruang bilik.

3. Letakkan kain basah pada kaki
Kaedah paling mudah untuk sejukkan diri anda apabila terasa panas di rumah, adalah dengan melekakan kain basah pada kaki anda. Atau anda hanya perlu merendam kaki ke dalam air sejuk dan duduk berehat.

4. Gunakan Pelembab Udara atau ‘Humidifier’
Pelembap udara boleh didapati di mana-mana pusat membeli belah, ia boleh menambahkan kelembapan udara dengan titisan-titisan wap airnya. Jadi boleh letak di bilik tidur ataupun di ruang tamu.

5. DIY penghawa dingin
Bekukan air botol semalaman. Apabila panas, ambil dan letak di lantai betul-betul di bawah kipas siling ataupun letak ais tadi dihadapan kipas meja. Buka kan kipas dan anda akan rasa angin kipas sejuk seperti ‘air-cond’. Untuk air botol kekal beku, tabur sedikit garam ke atasnya.

Akhir-akhir ni, Impiana tengok ramai dok kongsi sabun A1 atau di panggil sabun power. Dengar katanya sabun ni banyak kegunaan dan harga nya tak mahal pun dalam RM 3 jer untuk 5 buku sabun. Tapi kegunaan yang paling menarik dan mesti mak-mak suka adalah apabila ia berupaya memutihkan dan menanggalkan daki-daki yang terdapat pada baju putih terutamanya pakaian sekolah.

Namun, ada caranya untuk anda gunakan sabun A1 ini bagi tujuan membasuh baju putih seperti yang dikongsikan oleh Zakiah Hassan

Bahan-bahannya:
Sabun A1 (beli kat kedai Eco) atau sabun cap kapak/buruh (ada di Mydin)
Sabun basuh baju (cecair atau serbuk)
Air
Mesin basuh (nak basuh tangan pun boleh)

Cara-caranya:
1. Lemparkan baju sekolah agama dulu ke dalam mesin basuh.

2. Bubuh sabun basuh biasa.

3. Setkan mesin dengan mode speedy soak (ikut jenis mesin basuh).

4. Bubuh air.

5. Masukkan suku biji sabun kuning ke dalam mesin basuh (nak sagat pun boleh).

6. Tenyehkan sabun kuning di leher baju kemeja, hujung lengan, poket..atau kesan kotoran yang lain. Lepas tu jangan lupa lempor dalam mesin.

7. Tutupkan mesin basuh.

8. Pergilah keluar berjimba dengan anak2 dan suami. Disarankan pergi shopping atau makan berat. Setakat minum cendol bawah pokok tak sempat siap.

9. Balik rumah dah siap.

10. Sidai lah baju putih tersebut sambil kembang hidung melihatkan kebersihannya.

Perabot memang mudah melekat habuk nak-nak yang dah lama tak di bersihkan. Silap-silap, habuk tu terus melekat dan menyebabkan permukaan perabot menjadi kusam dan kedam. Perkara ini biasanya berlaku kepada perabot kayu. Permukaan yang licin dan berkilat pon boleh jadi kusam disebabkan oleh habuk yang melekat lama.

Kebiasaan untuk mengilatkan semula perabot kayu adalah dengan menggunakan polish atau sapukan lagi sekali kemasan cat kilat. Sebeanrnya, ada cara lebih mudah, cepat dan jimat iaitu dengan menggunakan 2 bahan dapur sahaja

Bahan-bahan:
1.5 cawan minyak kelapa (sebagai pilihan anda boleh guna minyak zaitun)
1 cawan perahan jus lemon

Cara-cara:
1. Campurkan kedua-dua bahan dan kacau rata
2. Celupkan kain atau tuala bersih kedalam campuran. Tak perlu terlalu basah tapi anda perlu pastikan minyak dan jus lemon dicelup sama rata kerana minyak dan jus tidak akan sebati.
3. Lap kain yang telah dibasahkan tadi pada permukaan perabot.
4. Jika terdapat kotoran degil, lakukan sentalan lembut untuk elak permukaan kayu tercalar
5. Gunakan kain atau tuala kering dan bersih untuk lap keseluruhan perabot selepas di sapu sebatian lemon dan minyak tadi

Sumber: Hometalk

Yatie Kamarzaman (Sendayu Tinggi) kongsi tip bina rumah atas tanah ‘kosong.’ Noor Hayati Kamarzaman atau lebih mesra disapa Yatie sedang ‘berdebar-debar’ menantikan kediaman barunya siap terbina. Lokasi rumah baru Yatie terletak di Seksyen 9, Kota Damansara.

Aktif berkongsi aktiviti harian dan produk niaga di media sosial, Yatie tidak hanya dikagumi kerana keupayaannya mengurus empayar perniagaan namun wanita ini juga memiliki cita rasa yang mengkagumkan dalam menghias kediaman.

Daripada perkongsian Yatie di Instagram, rata-rata followers rasa teruja setiap kali anak kepada usahawan ternama Bonda Rozita ini memuat naik foto mahupun video kediaman miliknya yang sedia ada juga kediaman barunya yang masih dalam pembinaan.

Berikut perkongsian terbaru Yatie tentang perkembangan pembinaan rumah barunya yang kini dalam proses perlaksanaan.

“Lagi 10 tahun gambar ni jadi memori untuk Kak Yatie dengan anak-anak. Masa tu meraka dah dewasa pun. Usia Kak Yatie waktu tu dah 50 tahun.

“Sedikit yang Kak Yatie nak share dengan mereka yang planning untuk ada rumah di atas tanah kosong. Maybe korang dah tau, tapi saje share dengan yang lain.”

📌 Sekiranya planning untuk buat ASET, pastikan tanah dibeli di kawasan yang ada value. Dekat dengan fasiliti. Elakkan jenis high rise building (unless plan untuk disewakan) dan tanah pertanian. If memang itu je budget yang ada dan planning untuk rumah persaraan ok je. Sebab, rumah yang kita diami adalah liabiliti selagi belum cash. Kalau revalue untuk refinance in future, semua ini diambil kira untuk memastikan tanah tersebut bernilai atau sebaliknya.

📌 Ambil MLTT atau MRTT semasa apply loan ( ada beza yg dua benda ni ). If anything happen pada owner, rumah atau tanah auto cash. Kalau korang ambil MLTT, kelebihannya ada return waktu maturity nanti. Cuma kena bayar lebih sikit lah. Sbb MLTT ada hibah, saving dan coverage dalam insuran tu.

📌Masa nak beli tanah, minta copy geran. Pastikan bukan geran kongsi dan tiada sekatan. Sebab nanti tak boleh pindah milik. Kan dah susah.

📌 Kalau nak build up rumah atas tanah kosong, hirelah archictect. Mereka akan buat drawing, settle kan dokumen dgn PBT untuk dapatkan semua kelulusan sampai CCC. So bila nak jual rumah atau refinance, semua ni ada value. Baru bank akan nilai aset tu selayaknya.

📌 Hire lawyer sendiri dari awal start proses beli sampai siap buat rumah. Kena ada kontrak official dan due date bila projek akan handover. Agreements antara kita dan architect ( PAM agreement) serta kita dgn main contractor ( tender agreement ) adalah berbeza tau. Kita kena ada back up spy mengelakkan isu tak diingini.

📌 Kalau nak jimat interest dengan loan, kita kena planning untuk bayar cash selepas beberapa tahun. Makesure tanya dulu bank, berapa tahun kita boleh cash kan. Kalau tak, ada penalties. Dan bank tetap akan kira interest seperit 30 tahun berhutang. Sebab tu kena dapatkan info selengkapnya.

Moga perkongsian ini dapat membantu anda yanf bercadang untuk membina sendiri kediaman di atas tanah milik sendiri.


Rumah Kampung Dari ‘Luar,’ Bila Masuk Dalam, Tengok Ruang Tamu Dah Macam Kondominium

Pernah tak anda guna microwave bertahun-tahun tapi jarang bersihkan pada bahagian dalam sehingga nampak hitam akibat sisa makanan yang terkumpul. Atau pun anda keliru nak gunakan pencuci yang bagaimana supaya nanti tidak lah microwave anda rosak atau bau sabun melekat pada makanan pula kan.

Impana nak kongsi satu cara hanya guna lemon untuk bersihkan bahagian dalam microwave. Murah, mudah dan senang saja untuk anda ikut. Jom tengok video yang dikongsikan oleh HomeStagingChanel

Sebelum ini impiana ada kongsi beberapa artikel mengenai baja yang diperbuat dari minuman isotonik seperti Redbull. Tanaman yang dibaja dengan air isotonik kebiasaanya tumbuh lebih cepat dan subur.

Apa kaitan minuman isotonik dengan tanaman? Sebenarnya bukan minuman isotonik sahaja, sebarang jenis minimum bergas atau berkabonat memberi hasil yang sama

Menurut satu kajian yang dilakukan oleh Colorado University Boulder, minuman berkabonat mengandungi pelbagai jenis nutrient yang sangat diperlukan untuk tumbesaran tanaman seperti Magnesium, karbon, hydrogen, oksigen, sodium, sulfur, phosphorus dan potassium. Kesemu kandungan ini berupaya menjadikan tanaman anda cepat membesar dan menghijau.

Namun, ada beberapa perkara yang perlu anda perhatikan sebelum membari tanaman anda terapi air berkarbonat

1. Periksa kondisi medium tanaman atau tanah sebelum terapi diberikan. Jika tanah dalam keadaan lembap, jangan lakukan terapi kerana ia akan menyebabkan akar terendam dalam medium yang terlalu basah dan menyebabkan kematian

2. Pastikan air berkarbonat dalam suhu bilik sebelum terapi dilakukan. Menurut pakar hortikultur Hoffaman, air dalam suhu seuk akan melambatkan tumbesaran tanaman atau daun gugur.

3. Untuk dapatkan kesan yang lebih baik, lakukan terapi air berkarbonat seminggu sekali dan lakukan di awal pagi. Menurut University of California’s Statewide Integrated Pest Management Program, siraman di waktu pagi membolehkan tanaamn menyerap baik air

4. Lakukan siraman terus pada pangkal pokok. Tak perlu terlalu basah, cukup sekadar kelembapan untuk 1 inci kedalaman tanah

Perasan tak, kebanyakkan chef profesional akan tabur garam tinggi-tinggi? Tingginya tu boleh dikatakan lebih 1 kaki dari makanan atau masakkan. Berbanding, teknik taburan garam masakkan oleh orang kebanyakkan adalah dalam ketinggian 2-3 inci sahaja. Apa beza kedua-dua teknik taburan garam ini? adakah ia menjadikan makanan anda lebih sedap?

Ananaifa Foods berkongsi ulasan mengenai isu ini di facebook akaun miliknya.

Secara ringkasnya, Kalau menurut Chef Jamie Oliver, dengan menjentik garam dalam jarak jauh tersebut, akan menghasilkan sebaran garam yg sekata pada permukaan makanan tersebut, & boleh dapat best flavour katanya

Tapi mesti ada yg akan kata, kita boleh je ratakan seasonings hat 3 inci & 8 inci tu guna sudu, jemari mahupun telapak tangan. Memang betul. Sebenarnya, tak ada istilah betul atau salah kerana ia hanyalah salah satu jenis kulinari.


Kenalpasti 7 Jenis Kulat Yang Boleh Sebabkan Rumput Di Laman “Sakit”

Terdapat pelbagai punca dan tanda rumput di laman telah diserang kulat. Antaranya rumput kelihatan keperangan, seakan-akan hampir mati, warna yang tidak sekata dan sebagainya. Apabila ia mula menyerang laman, masalah kulat ini tidak mudah untuk dirawat. Namun dengan amalan penjagaan rumput yang betul, perkara tersebut dapat dielak dan boleh dirawat dengan mudah pada peringkat awal.

PUNCA KULAT MENYERANG

Secara semula jadinya kawasan yang berumput akan menjadi tempat habitat kegemaran beberapa jenis fungus dan spora. Namun, kondisi dan tekanan persekitaran akan menyebabkan fungus dan spora tersebut bertukar menjadi ancaman kepada rumput di laman. Antara punca utama yang boleh mengundang penyakit kulat pada rumput di laman adalah:

JENIS PENYAKIT KULAT YANG MENYERANG RUMPUT
Terdapat beberapa jenis kulat yang akan memberi impak buruk terhadap rumput di laman. Ia amat mudah dikenal pasti kerana ia menyerang pada waktu dan jenis rumput yang tertentu. Sebelum rawatan kulat dilakukan, beberapa perkara perlu dikenal pasti antaranya kadar pengamatan cuaca, punca dan jenis kulat yang menyerang. Setiap jenis kulat memerlukan rawatan yang berbeza. Jika jenis kulat dapat dikenal pasti lebih awal, ia akan memudahkan proses rawatan.

Simptom:

Pencegahan dan kawalan

Simptom:

Pencegahan dan kawalan:

Simptom:

Pencegahan dan kawalan

Simptom:

Pencegahan dan kawalan

Simptom:

Pencegahan dan kawalan:

Punca dan simptom :

Pencegahan dan kawalan:

Punca dan simptom:

Pencegahan dan kawalan:

Pokok yang berasal dari Papua New Guinea merupakan satu tumbuhan yang unik dan istimewa. Pokok ini dikatakan mampu menghalau serangga terutamanya nyamuk secara semulajadi. Sebab itulah kebanyakan masyarakat di Papua menggelarkannya Pokok Halau Nyamuk.

Pokok ini mengandungi bahan kimia yang bernama Linalool. Antara manfaat Linalool ini adalah ekstrak dari minyak patinya merupakan salah satu bahan utama dalam penghasilan racun serangga yang banyak terdapat di pasaran.

Selain daripada bunganya boleh menghasilkan aroma yang agak sedikit tengik dan busuk ini, daun pokok Zodia yang berwarna hijau kekuningan ini juga mampu menghasilkan aroma yang sama bau dengan bunganya. Kaedahnya, dengan melarikan daunnya . Aroma dari Pokok Zodia ini mampu dihidu dalam radius 1 meter terutamanya jika pokoknya berbunga lebat dan pada waktu malam.

Pokok dari kategori saka (jangka hayat yang lama) ini mempunyai struktur daun berbentuk tirus dan berbunga putih yang kecil. Pokok ini mudah dibiakkan melalui dua cara iaitu pertama, melalui keratan secara mikro (micro cutting) iaitu dengan menggunakan keratan pada pucuk pokok yang muda dan kedua ,kaedah semaian melalui bijinya.

Pokok ini boleh mencapai ketinggian sehingga 2 meter. Pokok ini juga mudah untuk dijaga dan mestilah diletakkan di kawasan separuh terbuka ataupun terbuka sepenuhnya.

Bunga dan daunnya boleh dijadikan sebagai penghalau serangga secara semulajadi (natural insect repellent) dengan meracik daun dan bunganya, kemudian, disapukan pada badan kita ataupun baju kita, jika kita hendak menjalankan aktiviti luaran ataupun berkhemah.

Pokok Zodia juga sesuai dijadiakan sebagai pokok hiasan di kawasan laman kita. Selain boleh ditanam di tanah untuk dijadikan sebagai pokok pagaran ataupun pokok hiasan tunggal , ianya juga boleh di tanam di dalam bekas tanaman seperti pasuan dan sebagainya. Ianya boleh di hias di kawasan laman kita ataupun di kawasan kebun komuniti kita.

Selain daripada digunakan sebagai tanaman penghias laman kita, Pokok Zodia ini juga berpotensi digunakan dalam industri pembuatan seperti menghasilkan sabun pencuci, racun serangga, ubat nyamuk dan alat penghalau serangga untuk penggemar aktiviti luaran (outdoor)

Sudah menjadi kebiasaan kepada pencinta laman untuk meletakan satu atau dua pokok yang bertindak sebagai penghalau nyamuk dan serangga semula jadi ini, dan Pokok Zodia la sentiasa menjadi pilihan. Bersama kita sayangi dan pelihara khazanah alam yang tinggi nilai estetikanya ini.

Oleh : Muhamad Adli Salihin bin Samsudin @ Abg Edd
Jabatan Pertanian Malaysia

Terlebih siraman atau over watering sebenarnya boleh menjadi salah satu punca tanaman berpasu kita layu atau pun mati akibat akarnya yang berpenyakit kerana terendam lama di dalam lembapan. Situasi ini menyebabkan kulat mula tumbuh dan akar mereput disebabkan oleh over watering. Jika anda mengalami situasi ini dan anda ragu-ragu akan kuantiti air yang ideal untuk tanaman, menyiram pokok menggunakan teknik ais kiub adalah salah satu alternatif yang boleh diguna pakai.

Tetapi awas, kaedah ini hanya sesuai untuk tanaman berpasu bersaiz kecil dan sederhana contohnya pokok orkid, tanaman gantung dan juga tanaman hiasan. Untuk pokok orkid kaedah ini sangat mujarab kerana orkid adalah tanaman yang sensitif dengan lembapan berlebihan kerana akarnya mudah rosak, maka teknik ini dilihat begitu berkesan kerana ia secara perlahan-lahan akan membebaskan air kepada pokok orkid.

Tanaman hiasan berpasu bersaiz kecil dan sederhana juga boleh menggunakan teknik ini. Ataupun anda mempunyai tanaman gantung yang sukar untuk disiram kerana susah dicapai maka ada baiknya anda hanya meletakkan kiub ais ke dalamnya. Lebih praktikal dan kemas tanpa percikan air berlebihan.

Sebenarnya, ada spesies strawberi yang sesuai untuk ditanam di tanah rendah Malaysia yang tidak memerlukan kaedah rumah hijau pun. Anak benihnya yang mudah didapati secara online juga menyebabkan tanaman ini kian menjadi popular. Namun anda perlu pastikan perkara-perkara tersebut perlu dipatuhi bagi menjadi habitat sempurna untuk tanaman ini:

Strawberi memerlukan medium tanaman yang peroi dan bersaliran baik. Yang menjadi keutaman ialah medium tersebut mampu memegang kelembapan dalam jangka masa yang lama. Kebanyakan nurseri menggunakan sabut kelapa yang telah dirawat sebagai medium tanaman tanpa tambahan bahan lain. Ini kerana sifat sabut kelapa yang ringan serta mampu mengekalkan kelembapan amat sesuai dengan kondisi pokok strawberi. Secara tidak langsung sabut tersebut berupaya menjadi baja kompos.

Pokok strawberi memerlukan pH yang seimbang dengan keperluannya. Untuk mendapatkan saiz buah yang optimum, pH ideal untuk tanaman ini adalah antara 5.5 hingga 7.

Pokok strawberi memerlukan pencahayaan sekurang-kurangnya 4 jam sehari untuk iklim malaysia. Berbanding di negara beriklim sejuk, strawberi perlukan pengamatan cahaya minimum 6 jam sehari. Namun tidak terlalu terus. Letakkan di kawasan separa teduhan. Oleh itu, strawberi sesuai ditanam di ruang anjung kediaman.

Pokok strawberi tidak suka tumbuh secara berhimpit. Ia akan mengakibatkan kesukaran penghasilan bunga dan secara tidak langsung memberi kesan kepada hasil buah. Hal ini terjadi disebabkan apabila pokok terlalu berhimpit, bahagian bawah atau pangkal pokok yang menghasilkan kudup bunga mengalami kesukaran menerima cahaya matahari. Oleh itu, jarak bagi setiap tanaman perlu dikekalkan sekurang-kurangnya 20 inci setiap satu.

Jika anda menggunakan sabut kelapa sebagai medium tanaman, penyiraman boleh dilakukan apabila medium kelihatan kering atau jika perlu. Perlu diingat,strawberi memerlukan medium tanaman yang sentiasa lembap bukan basah tau. Jika terlalu banyak air, ia akan merosakkan akar serta menggalakkan pertumbuhan kulat. Siraman paling perlu dijaga ketika buah sedia dipetik. 3-5 hari sebelum dipetik, penyiraman perlu dikurangkan untuk mengelak buah masam.

Pokok strawberi paling sesuai dengan baja cecair kerana ia lebih mudah diserap. Tambahan pula, sistem akar strawberi yang terlalu pendek sukar menyerap atau mencapai baja jenis slow release. Baja kimia yang sesuai digunakan untuk strawberi adalah larutan 12:12:12 untuk tujuan tumbesaran pokok manakala larutan 15:15:15 digunakan untuk penggalak buah. Pembajaan perlu dilakukan sekurang-kurangnya dua minggu sekali. Namun AWAS! Baja kimia bersifat panas dan mudah merosakkan akar pokok. Oleh itu, penggunaan baja dan racun kimia perlu minima.

Seeloknya, pokok strawberi sesuai menggunakan baja organik. Walaupun produktivitinya tidak optimum, jangka hayat tanaman lebih tahan lama berbanding penggunaan baja kimia.

Daun pokok strawberi perlu dipangkas setiap bulan. Sebaiknya, 7-9 daun sahaja yang dibenarkan  bagi setiap pokok. Ini kerana, jika daunnya terlalu banyak penghasilan buah akan terganggu. Ia disebabkan oleh permukaan bawah batang pokok yang menghasilkan daun, sulur dan bunga terlindung dari cahaya matahari. Lebih kerap anda memangkas, lebih banyak sulur dan buah yang dapat anda hasilkan. Selain itu juga, bilangan sulur perlu dikurangkan untuk membolehkan hasil buah lebih banyak.